
Praefatio. 


28of)tit  it^etib  t>tc  Sftetgung,  3ufaH  obct  ©clcgcttfjch  beit  Sftctt* 
fd)ett  fubrt,  wetcfye  5Pbdnomctte  befoit&co?  tfjm  (tuffaUcrt/  ibm 
cincn  Stntbcit  abgewintten/  tfett  fcflljattei:/  ibtt  bcfcfydfttgctt; 
tmmcv  rottb  e$  §um  23ovtfjcil  bc?  SBifTettfcfjflft  fctit.  ©etttt 
jebcS  neuc  58edjdlttti#/  bn$’  att  bett  £«g  fommt,  jebe  tteue 
33eb<wbtwtg$«rt,  feJbil  ba$  UnsutaitgltcfjC/  fclbfi  Det  %vv= 
tf) unt/  ili  bvaucfjbatr,  ober  aufregetib  tittb  fftr  bie  gotge 
berlorctt. 

v. 

Quum  ante  unum  et  quod  excurrit  lustrum, 
anthropologiae  tunc  ita  plane  adhuc  expers,  ut 
Blumenbachii  decades  craniorum  ne  nomine 
quidem  novissem,  in  delineandis  hominum  capi- 
tibus operam  locarem,  nonnunquam  de  angulo 
Campe ri  faciali,  cujus  cognitio  me  etsi  laicurn 
haud  plane  effugerat,  cogitationes  quaedam  se  mihi 
obtulere.  Et  quidem  initio  admodum  illa  norma 
delectabar , quippe  quam  ingeniosissime  exco- 
gitatam censebam  ad  comparanda,  diversorum 
hominum  capita  quoad  altiorem  humilioremve 
humanitatis  gradum , qui  quasi  signum  ipsorum 
fronti  impressus  esset.  Non  poterat  vero,  quin 

mihi  uti  cuivis  de  hac  norma  paululum  meditanti 
mox  eluceret,  non  solum  multum  abesse  quin 
semper  ad  diversorum  craniorum  habitum  per- 
fecte designandum  sufficeret,  sed  etiam  eam  in 
se  mancam  et  mendosam  esse , quoniam  termini 
antici  ($3orberprofii()  capitis  partes  tres  principales, 
quae  a quovis  delineatore  rite  discernuntur,  fron- 
talem, nasalem,  maxillarem,  non  discerneret  et, 
quantum  quaevis  harum  partium  promineret  vel 
retrocederet,  uno  nobis  intuitu  exhibere  vellet, 
quod  mihi  problema  uno  angulo  faciali  solvi  non 
posse  videbatur.  Quum  aliquot  annis  post  rebus 
medicis  operam  navanti  mihi  Illustrissimi  Ru- 
dolphi  de  physiologia  et  de  anatomia  comparata 
lectionibus  interesse  contingeret,  pristinae  illae 
cogitationes  revocabantur,  aptiusque  mihi  vide- 
batur, quomodo  singulae  cujusvis  trium  illarum 
partium  directio  se  haberet,  proprio  quodam 
angulo  comparare,  norma  igitur  faciali  e tribus 
angulis  domposita  uti.  Quam  rem  conscribendae 
olim  dissertationis  inauguralis  argumentum  eligere 
consilium  capiebam.  Quum  vero  paulo  post  pri- 
mam Beumenbachii  decadem  evolverem,  aeque 
injucunda  fere  — confiteri  liceat  — ac  jucunda 
necopinanti  mihi  illa  sese  autoris  verba  obtulere, 
quibus  de  lineis  Durer  i facialibus  agit  (L.l.  p.  9. 

„ Aptius  sane,  quod  facies  humanas  attinet  a la- 
tere visas,  anthropologico  scopo  inserviet  immor- 

talis  yiri  Alb.  Dureri  schema”  e.s.p.);  jucunda, 
quia  tam  insignes  viros  eandem  ante  me  senten- 
tiam habuisse,  hanc  igitur  plane  futilem  esse  non 
posse , non  sine  gaudio  quodam  perspiciebam ; in- 
jucunda, quia  dissertationis  argumentum  amisisse 
primum  mihi  videbar.  Attamen  postea  id  quoque 
haud  prorsus  inutile  fore  censebam,  si  illum 
Blumenbachii  locum,  qui  excepto  Houssee- 
lio  ab  omnibus  praetermissus  oblivionique  tra- 
ditus esse  videretur,  iterum  commendarem  et, 
quod  Blumenbachio  facere  non  placuisset,  ma- 
ximas, quibus  Dureri  norma  Camperianam 
superaret,  virtutes  fusius  explicarem  exemplisque 
nonnullis  in  craniis  hominum  et  animalium  pro- 
barem. Quo  instituto  exsequendo  occupatus  tem- 
perare mihi  non  poteram  quominus  leves  quas- 
dam de  ceteris  quas  habemus  normis  craniosco- 
picis  animadversiones  iis  de  Camperiana  et 
Dureriana  partim  praemitterem  partim  sub- 
jungerem. Ita  tenue  hocce  opusculum  exor- 
tum est.  z 

Non  possum  quin  hoc  loco  praeceptori  sum- 
mopere venerando  Illustrissimo  Rudolphi  pro 
singulari  humanitate,  qua,  cum  electum  libelli 
argumentum  approbandum  ipsi  proposuissem,  non 
solum  musei  anatomici  ditissimi  thesauris  liber- 
rime uti  mihi  permittebat,  sed  etiam  libris  ex 
bibliotheca  propria  amplissima  et,  quod  pluris 

est,  consilio  suo  gravissimo  me  juvabat,  gratias  . 
maximas  persolvam. 

Amico  quoque  Ascherson,  acerrimi  ingenii 
viro,  qui  egregiis  animadversionibus  plurimis  de 
toto  hoc  opusculo  qualicunque  optime  meritus 
est,  gratias  plurimas  ago. 

Iam  vero  lectores,  si  qui  erunt,  rogatos  volo, 
ut  ea  indulgentia,  quam  juvenilia  opuscula  jure  , 
quodam  sibi  poscere  videntur,  de  hisce  pagellis  I 

judicium  ferant,  quae  quidem  tali  indulgentia  eo  1 

I 

magis  egent , quum  tempore  admodum  urgente  t 
multum  justo  celerius  conscribendae  essent,  quare  D 
etiam  ambitus  laboris  multo  minor  evasit,  ac  ex- 
hausta nondum  materiae  copia  permisisset.  Opto?  Ci 
ut  accuratiori  res  hic  tractatas  examini  et  con- 
fectioni subjicere  multosque  locos  infirmos,  qui  D' 
quam  imperfecti  sint  nemo  me  melius  videt,  i , 
emendatos  reddere  mox  mihi  tempus  permittat. 

Ex  quo  studium  anthropologicum  sedulo  coli  coe- 
pit, multi  normas  invenire  conati  sunt,  quibus  capita 
ossea  diversorum  individuorum  et  populorum  inter 
se  eaque  diversorum  animalium  *)  inter  se  et  cum 
humanis  compararent.  Primo  statim  intuitu  sub  ocu- 
los caderet  necesse  erat,  differentias  characteristicas 
formarum  cranii  in  hominibus  et  animalibus  in  uni- 
versum tantum  non  omnino1)  in  diversa  magnitudinis 
singularum  partium  ratione  positas  esse.  Mox  etiam 
animadverteretur  necesse  erat,  e forma  et  magni- 
tudine singularum  cranii  partium  faciie  in  magnitu- 
dinem, hinc  in  evolutionem,  partium  mollium  ossi- 
bus sese  adaptantium  et  diversa  capitis  organa  con- 
stituentium concludi  posse  3).  Et  hinc  item  multas 
conclusiones  graves  efficere  licebat  in  altiorem  liumi- 
lioremve  evolutionis  animi  gi’adum  — individui  cu- 


r)  Ubi  in  sequentibus  pagellis  de  animalibus  sine  ulteriore 
additamento  sermo  est,  x ar  i^oxrjv  de  Mammalibus  agi- 
tur, etsi  plura  contentorum  magis  minusve  etiam  in 
reliquorum  Vertebratorum  crania  quadrent. 
a)  Etenim  rarius  modo  in  animalium  craniis  partes  quae- 
dam accessoriae  apparent  characteristicum  et  singularem 
quendam  habitum  efficientes,  v.  c.  crista  parietalis,  cor- 
nua, cerata.  Et  vel  has  partes,  si  vis,  ut  partes  ubi- 
que provenientes  solito  magis  modo  evolutas  conside- 
rare potes.  ^ 

3)  Quomodo  certis  sub  conditionibus  conclusiones  tales  fal- 
lere possint,  infra  pluribus  in  locis  demonstrabitur, 

jusdam  vel  varietatis  cujusdam  generis  humani  vel 
speciei  cujusdam  animalium,  in  majorem  minoremve 
vitae  sensualis  in  genere  vel  singulorum  sensuum 
praeponderandam,  in  vitae  genus,  uno  verho:  in 
locum,  quem  animal  quoddam  in  systemate  zoolo- 
gico  vere  naturali  teneret.  Quas  porro  conclusiones 
cum  illis,  quae  aliunde,  historice,  de  animali  quodam 
proposito  constabant,  comparare  et,  quomodp,  indo- 
les animalis  organorum  capide  ..imprimis  formatio,  ne  | 
nitatur,  demonstrandi  periculum  facere  licebat.  At- 
que multae  quidem  tempore  recendore  consideradp-  i 
nes  tales  uqp ; sine  fructu  factae  sunt memineris  ] 
modo,  ut  de  permulds  exemplis  pauca  tantum  addu- 
cam, comparatiouis  cranii  Aethiopum  cum  Europaeo, 
cranii  Botocudorum  cum  Graeco,  ci'anii  Cercopithe- 
corum cum  eo  Cynocephalorum,  canum  cum  felibus 
e.  s.  p.  — Imprimis  vero  semper  ratio  inter  ma-  j 
gnitudinero  partis  cerebralis  eamque  partis  facialis  ut 
omnium  gravissima  et  summa  anthropologorum  et 
zootomicorum  attentionem  in  se  convertit,  etsi  ad 
eum  scopum , ut  magis  multiplex  etiam  singularum 
cranii  partium  comparatio  institui  possit,  plurimae, 
quas  accepimus,  normae  crauioscopicae  aperte  ten- 
dunt. — Sine  dubio  perfectam  normam  craniosco- 
picam  talem  cranii  aspectum  nominaremus,  qui  om-  i 
nes  ejus  rationes,  quas  novisse  nostra  interest,  uno  |> 
nobis  intuitu  exhiberet;  talem  vero  in  corpore  ita 
multilatero  inveniri  non  posse  nemo  est  quin  videat; 
pluribus  semper  aspectibus  opus  ei'it,  ut  perfectam 
.cranii  cujusdam  imaginem  adipiscamur;  optimas 
autem  normas  cranioscopicas  eas  nominabimus, 
quae  plurimas  nobis  rationes  graves  simul  exhibeht. 


Statuerunt,  viri  docti  ut  normas  cranioscopicas 
angulos,  superficies,  aspectus  corporeos  s.  perspe- 
ctivos.  *)  Normas  angulares  (quales  accepimus  a Dau- 
BENTONIO,  CAMPERO,  DlTRERO,  WaLTHERO,  MlTL- 
dero,  Spixio)  mullo  imperfectiorem  nobis  cognitio- 
nem exhibere  ac  normas  superficiales  (§lacfyen*9?oiv 
hien)  et  corporeas  (quales  sunt  CUVERIANA  et  Blu- 
menbachiana),  satis  patet.  Imo  proprie  immediate 
nullam  prorsus  nobis  magnitudinis  rationem  exhi- 
bent, sed  ad  summum  mediate,  conclusionibus  in 
auxilium  vocatis.  Ita  v.  c.  angulus  Camperi  facia- 
lis de  ratione  inter  magnitudinem  cranii  eamque  fa- 


J)  Si  etiam  de  lineis  ut  normis  cranioscopicis  agitur  (lin. 
facialis,  lin.  occipitalis),  id  quidem  stricte  sumtum 
liaud  rectum  est:  linea  nonnisi  unam  nobis  directio- 
nem exhibet,  et  una  directio  nos  nihil  docet,  nisi 
alteram  quandam  habemus,  cum  qua  priorem  istam 
comparemus,  modo  etiam  duarum  illarum  directionum 
principalium  altera  sit,  quas  multis  in  occasionibus  ta- 
cite supplere  solemus,  horizontalis  naturalis  et  perpen- 
dicularis. Verum  etiam , si  accuratius  consideras,  lineae 
sic  dictae  istae  cranioscopicae  (v.  c.  Cameeriana,  Dau- 
bentonuna)  anguli  re  vera  sunt  — exceptis  nonnullis, 
quae  omnino  normarum  cranioscopicarum  nomen  non 
merentur,  uti  methodus  Doornikii  (de  qua  v.  CruLl 
de  cranio  ejusq.  ad  fac.  rat.  Sect,  I.  Cap.VI.),  methodus 
Spigei.ii  (de  qua  v.  Wiedemann  f.  300logte  U. 

300t.  I,  1.  p.  21.,  Srxx  Cepkalogenes.  p.  44.),  quae  me- 
thodi nonnisi  mensiones  sunt,  quales  innumerae  in  quo- 
vis cranio  institui  possunt;  mensiones  quidem  tales  in 
zoetomia  specialissima  maximo  cum  fructu  colligentur, 
at  quae  in  normarum  ordinem  evehantur  minime  di- 
gnae sunt;  ,, normam”  enim  cranioscopicam  nonnisi 
■ altiorem  quandam  et  magis  artificialem  seu  compositam 
crania  considerandi  methodum,  dignam,  quam  per  ani- 
» malium  seriem  comparando  persequamur,  nominabimus; 
sin  omnibus  illiusmodi  mensionibus  eodem  modo  uti 
vellemus,  innumerarum  normarum  mole  scientia  rueret. 

ciei  directe  nos  nihil  docet,  sed  solummodo  de  fronte 
magis  minusve  prominente,  unde  in  magnitudinem 
partis  cerebri  anterioris  et  hinc  totius  cerebri  con- 
clusiones, insuper  saepe  fallaces,  facere  possumus. 
Econtra  normae  superficiales  jam  multo  directiorem 
de  ratione  magnitudinis  diversarum  partium  dijudi- 
cationem nobis  permittunt.  Ita  v.  c.  in  aspectu  Cu- 
veriano  (unica  norma  superficiali,  quam  usque  ad- 
huc accepimus)  conclusio  a relativa  sectionis  partis 
cerebralis  magnitudine  in  relativam  voluminis  totius 
partis  cerebralis  magnitudinem  — et  hanc  quidem 
proprie  nostra  interest  novisse  — jam  multo  minus 
fallax  est.  r)  — Directissime  autem  veram  volu- 
minis rationem  aspectibus  corporeis  s.  perspectivis 
exhiberi,  quippe  quibus  omnes  tres  dimensiones  prin- 
cipales simul  ob  oculos  ponantur,  nemo  non  videt,  et 
si  aeque  facile  esset,  multiplices  cranii  interni  aspe- 
ctus corporeos  invenire  ac  externi,  perfectissimam 
sane  cujusvis  cranii  imaginem  obtineremus. 

Omnes  vero  normae  cranioscopicae , quotquot 
habemus  vel  invenire  adhuc  possimus , aspectibus 
corporeis  non  exceptis,  singula  quaevis  nonnisi  im- 
perfectam nobis  cranii  imaginem  exhibent,  et  neque 
Camperi  angulus,  neque  Cuverii  sectio  ,(grandis- 

T)  Et  si  ad  obtinendum  aspectum  Cuverianum  caput  non 
partibus  mollibus  repletum  sed,  ut  fieri  solet,  vacuum 
persecamus,  etjam  lateralem  adeo  partis  cerebralis  ex- 
pansionem in  eodem  conspectu  videmus,  itaque  (nor- 
mam superficialem  in  corpoream  tacite  mutando)  aperte/ 
satis  perfectam  principalium  trium  dimensionum,  veri 
igitur  voluminis  partis  cerebralis  imaginem  nanciscimur. 
Gravissima  hac  virtute,  de  qua  vero  autor  ipse  haud 
aperte  nos  monet,  aspectus  Cuverianus  ceteris  normis 
cranioscopicis  omnibus  (Beumbnbachiana  non  excepta) 
pvaestat. 

sima  licet  et  gravissima  et  maxime  necessaria)  neque 
Blumenbachii  norma  verticalis,  neque  ulla  alia 
norma  crauioscopica  asserere  sibi  debet,  se  solam 
ad  diversissimorum  craniorum  habitum  satis  bene 
designandum  sufficere. 


Excepta  norma  verticali  Blumenbachii  omnes, 
quas  adhuc  accepimus , normae  cranioscopicae  in 
una  eademque  cranii  sectione  (SuccfyfcfynittSflacfie) 
versantur,  in  eo  nempe  plano  verticali,  quo  cranium 
in  duas  partes  laterales  dimidiatur.  Sola  Cuverii 
norma  totum  hoc  planum  amplectitur;  normae  an- 
gulares omnes  nonnisi  certas  quasdam  hujus  plani 
partes  (has  quidem  accuratius  partim  ac  Cuveriana 
norma  designantes)  spectant , quarum  ideo  norma- 
rum nulla  totius  plani  illius  imaginem  quodammodo 
sufficientem  nobis  exhibere  sola  valet.  Iam  hinc 
satis  patet,  quantum  gravior  sit  et  utilior  sectio 
Cuverii  verticalis  omnibus  illis  normis  angularibus, 
quas  quodammodo  in  se  complectitur.  Quam  dives 
ceterum  singularum  considerationum  fons  aspectus 
sit  a Cuverio  sectione  verticali  nobis  apertus,  adum- 
brare magis  quam  fusius  explicare  viro  summo 
placuit. 

Omittit  Cuvier  in  persecando  cranio  maxillam 
inferiorem;  at  aptius  mihi  videri,  confiteor,  hanc 
quoque  dimidiare  et  utramque  capitis  partem  in 
conjunctione  naturali  ponere  et  considerare  (uti 
Crull  caput  osseum  dimidiatum  delineavit,  1.  1. 
Tab.  I.  fig.  7.).  Quod  si  fecerimus,  non  solum 
multo  justius  de  cranii  ad  faciem  ratione  judicium 
feremus,  sed  primo  etiam  intuitu  non  duae  modo, 
uti  apud  Cuverium,  principales  plani  illius  verti- 
calis partes,  cerebralis  et  facialis,  sed  tres  s ese  offe- 

rent,  physiologice  et  anatomice  nec  non  pro  'deli- 
neatoris  oculo  aeque  bene  discretae,  cerebralis,  na- 
salis, maxillaris.  Quarum  ultima  certe  nonnisi  hoc 
modo  rite  dijudicatur  i'iteque  a parte  nasali  discer- 
nitur. Quodsi  igitur  iu  sectione  Cuv.F.RIANA  parti 
cei'ebrali  facialem  modo  comparando  opponere  pos- 
sumus r)~  nostra  metliodo  partem  cerebralem  cum 
duabus  illis  partis  facialis  divisionibus  singulis  com- 
parare possumus;  qxxod  quidem  haud  parvi  momenti 
esse  videtur;  non  eixim  semper  in  aninjalium  serie 
singulae  hae  duae  divisiones  eadem  ratione  incre- 
scunt; saepius  pars  maxillaris  pi’ae  nasali  ad  singu- 
larem magnitudinem  evolvitur  (uti  v.  c.  in  Simiis, 
Cetaceis) , saepius  etiam  pars  ixasalis  magis  altera 
amplificatur  (uti  v.  c.  in  Sue,  in  Gliribus  plui'imis). 
Iam  in  Aethiopum  cranio  aperte  pars  maxillaris 
nasali  magis  increscit,  et  illa  aperte,  nec  nasalis,  in 
inferiore  cranii  illius  parte  speciem  magis  animalem 
efficit  (uti  angustia  partis  cerebralis'  in  superiore 
cranii  parte). *  2) 

Porro,  si  maxillam  inferiorem  in  sectionem  ver- 
ticalem trahimus,  non  solum,  quantum  mentum  re- 


5)  Et  nonnisi  hoc  Cuvier  ipse  tentavit,  in  adumbrationi- 
bus, quas  in  secundo  lectionum  de  anatomia  comparata 
volumine  (Ucbcvf.  V.  Meckel,  p.  8.  seq.)  de  adhibenda 
sectione  verticali  exhibuit. 

2)  Nasus  simus  adeo  Aethiopum  ossaque  nasi  saepissime 
admodum  oblique  deorsum  et  antrorsum  directa  natu- 
rae convenienter  eo  explicari  videntur,  quod  nasus  ex- 
ternus spinae  nasali  anteriori  admodum  antrorsum  pro- 
vectae non  possit  quin  quodammodo  seSe  adaptet,  igi- 
tur cum  ea  provehatur.  — Occasione  oblata  adjicere 
liceat  (etsi  ad  sectionem  verticalem  non  pertinet),  insi- 
gnem amplitudinem  adeo  introitus  cavitatis  narium  (cf. 
SoMMEHKivr.  Scrfd)tci>cttljctf  i>CS'  9lC<)Ct:s'  §.21.)  fortasse 

trocedat,  ideoque  quam  oblique  directi  sint  dentes 
incisivi  inferiores  — gravissimum,  ut  constat,  habi- 
tus animalis  lineamentum  — , comparare,  produ- 
ctionemque oris  in  rostrum  melius  observare , sed 
eliam  nonnisi  hoc  modo  de  angustia  vel  amplitudine 
cavitatis  oris  ratione  habita  ad  ossa  maxillaria  ma- 
gis minusve  valida  et  crassa  justum  judicium  ferre 
possumus.  Sola  cavitatis  amplitudo,  non  ossium 
robur  et  firmitudo,  evolutionem  linguae , musculo- 
rum linguam  constituentium  et  moventium  sequitur. 
In  homine,  ubi  lingua  non  solum  ut  orga non  gustus 
magis  evolutum  (ad  hunc  scopum  minor  quoque 
suffecisset),  sed  etiam  imprimis  ut  vocis  articulata© 
instrumentum  adhiberi  debebat,  ubi  igitur  ad  maxi- 
me varios  et  semper  tamen  determinatos  linguae 
motus  validis  musculis  opus  erat,  ubi . maxillae  con- 
tra ad  mediocrem  modo  vim  in  comminuendis  cibis 
excercendam,  ad  impetum  vero  telorum  in  modum 
faciendum  vix  ac  ne  vix  quidem  destinatae  sunt,  in  * 
homine  igitur  ossa  maxillaria  modice  tantum  evolvi, 
linguae  vero  musculis  maximum  spatium  tribui  ne- 
cesse  erat;  quare  mentum  processit  partesque  maxil- 
lae inferioris  laterales  longe  a se  invicem  discesse- 
runt. Iam  in  Aethiopum  cranio  hae  rationes  anima- 
libus paulo  similiores  sunt.  In  Simiarum  craniis 
spatium  inter  partes  maxillae  inferioris  laterales 
jam  multo  arctius  evadit.  Atque  ita  in  animalium 


ex  amplificatione  ossium  maxillarium  superiorum  ideo- 
que pari  ratione  amplificata  apertura  pyriformi  ossea 
sufficienter  explicari.  Ceterum  minime  negaverim,  olfa- 
ctus quoque  organum  in  Aethiopibus  magis  evolutum 
esse  (cf.  Sommerhwg  1.  1.  §.21,  22.;  Blumexbach  in- 
stituit, phy  si  oh  Ed.3.  §.245.  annotat.),  sed  ad  utrumque 
casum  constat,  partem  maxillarem  in  iis  magis  evolu- 
tam esse. 


* 

serie  hae  rationes  magis  magisque  ab  humana  con-  II  f 
formatione  alienantur ; invenimus  quidem  in  anima-  i f 
libus  multis  imprimis  partes  laterales  maxillae  in-  j j si 
ferioris  ad  certos  quosdam  usus  vel  in  parte  ante-  gi 
riore  admodum  productas  (uti  v.  c.  ad  capiendum  v,  p 
pabulum  in  Bisulcis;  in  Gliribus  potius  partem  na-  ! vi 
salem  sequuntur)  vel  omnino  validissime  evolutas  | pi 
(uti  in  Feris),  verum  in  universum  (solo  fortasse,  e! 
de  Mammalibus,  excepto  Tricheco,  cujus  ab  111.  el 
Rudolphio  commonefio)  spatium  inter  eas  angu-  )|  T 
stius  (minus  tamen  v.  c.  in  Feris  et  in  Elephanto  ac  C 
in  Ruminantibus  et  Gliribus)  mentumque  oblique  rer-  ai 
trocedens.  (Cf.  Cuvier  1. 1.  Vol.III.  pag.15.  seq.)  — ! ci 

Hae  et  fortasse  plures  aliae  adhuc  accuratiores  de  J ol 
parte  capitis  maxillari  considerationes  aperte  nos  ai 
praetereunt,  si  maxillam  inferiorem  in  sectione  ver-  Ini 
ticali  omittimus.  (] 

Iam  vero  praeter  comparationem  magis  gene-  jjpi 
ralem  trium  illarum  magnarum  capitis  partium  non-r  is 
nullas  etiam  magis  speciales  offeret  nobis  sectio  ver-  j ai 
ticalis,  e.  g.  comparationem  ossis  ethmoidei  et  con-  ci 
charum  (quae  quidem  proprie  non  ad  sectionem  D 
verticalem  pertinent,  sed  facile  in  ejus  intuitum  , vi 
trahi  possunt)  cum  amplitudine  cavitatis  nasi;  com-  gi 
parationem  sinuum  frontalium  et  parietum  cranii  , ti 
in  genere;  poiro  diversarum  majorum  encephali  ' g; 
partium,  quae  magnam  certe  partem  in  sectione  m 
verticali  adumbratae  apparent.  Fecerunt  etiam  au-  , ;; 
fores  jam  satis  multas  tales  considerationes  (etsi  in  tii 
his  sectionem  verticalem  non  semper  ut  normam,  tu 
eranioscopicam  spectabant),  imprimis  ipse  Cuvier  ei 
(1.  1.  Yol.  II.  pag.  10.  seq.)  graves  quosdam  de  di-  i|i 
versa  sectionis  partis  cerebralis  formatione  intuitus  | . 
speciales  nobis  exhibuit,  distincte  tamen  non  elo- 
quens', quomodo  illae  varietates  ad  formam  relati- 

vamque  magnitudinem  majorum  encephali  partium, 
quatenus  in  sectione  verticali  appareant,  referendae 
sint.  Etiamsi  nondum  cum  Flourensio  physiolo- 
gicum majorum  encephali  partium  momentum  certo 
perspicere  nobis  videmur,  etiamsi  igitur  comparatio 
voluminis  earum  nondum  ita  graves  fructus  adhuc 
praebere  potest,  anatomiae  tamen  comparatae  est, 
etiam  in  hoc  physiologiae  facem  praeferre,  quocirca 
etiam  viri  summi  jam  dudum  versati  sunt  (cf.  e.  g. 
Treviran.  Biologie  Vol.  VI.  Lib.  IX.  Sect.  III. 
Cap.  II.).  — Satis  plane  in  inferiore  parte  sectio- 
nis verticalis  calvariae  vacuae  termini  inter  lobos 
cerebri  anteriores,  pontem  Varolii  cum  medulla 
oblongata,  cerebellum  et  lobos  cerebri  posteriores 
adumbrati  discernuntur,  quae  quidem  adumbratio- 
nes tunc  imprimis  in  usum  vocandae  essent,  quando 
quadam  ex  causa  partes  molles  capitis  cujusdam 
perscrutari  non  liceret.  Medii  autem  cerebri  lobi 
in  sectione  verticali  non  adumbrati  apparent  — quod 
argumentum  de  gravissimis  est,  quibus  necessitas 
crania  pluribus  directionibus  persecandi  probetur.  — 
Diligenti  contemplatione  et  ea  imprimis  sectionis 
vei-ticalis  pars  digna  est,  quae  formam,  situm,  ma- 
gnitudinem hypophyseos  (quae  observationibus  recen- 
tioribus,  secundum  quas  ut  nervi  sympathici  maximi 
ganglion  consideranda  est,  multo  majoris  ac  antea 
momenti  evasit),  pontis  Varolii,  medullae  oblon- 
gatae adumbrat;  quarum  ultimarum'  duarum  par- 
tium magnitudo  relativa  jam  nunc,  ut  omnibus  no- 
tum, grave  anatomiae  cerebri  comparatae  Objectum 
est;  Cuvier  paucis  modo  verbis  z)  adumbravit, 
quomodo  harum  partium  vestigia  in  sectione  verti- 


J)  L.  i.  Vol.  ii.  p.  io.  //Slber  an  bcr  (Stelfc  btcfcr 
nitmg ” e.  s.  p. 

cali  appareant;  at  operae  pretium  fore  credo,  accura- 
tiorem hujus  regionis  in  hominum  et  animalium 
craniis  descriptionem  exhibere,  quae  sine  dubio  ad 
multo  graviores  comparationes  duceret  ac  Mulderi 
angulus. 

Iam  vero,  etiamsi  Cuverii  sectio,  praesertim 
secundum  emendationem  a nobis  propositam,  per- 
fectum nobis  plani  verticalis  medii  capitis  aspectum 
praebet,  nonnullae  tamen  hujus  plani  partes  satis 
graves  videntur,  quas  propria  consideratione  di- 
gnemur; imprimis  terminorum  hujus  plani  externo-  , 
rum  terminique  interni  inter  partem  cerebralem 
et  facialem  rationes  quasdam  accuratius  perspicere 
nostra  interest;  quai-um  rationum  unam  vel  alteram 
numeris  definitis  indicare,  omnium  quotquot  habe- 
mus normarurfi  angularium  propositum  est,  cui  etiam 
omnes  magis  minusve  respondent;  si  cranium  me- 
thodo Guveriana  persecamus,  omnes  quidem  has 
rationes  intuemur , normae  angulares  vero,  quae 
vidimus,  distincte  eloquuntur.  Exemplum  sensum 
nostrum  explicabit : in  sectione  Cuveriana  vide-- 
mus  quidem,  quantum  nasalis  capitis  pars  inde  a 
radice  nasi  usque  ad  spinam  nasalem  anteriorem 
vel  usque  ad  limbum  alveolarem  maxillae  supe- 
rioris antrorsum  et  deorsum  oblique  promineat;  at 
si  hoc  in  divei\sis  craniis  comparare  cupimus,  ne- 
cesse  est,  sectiones  eorum  vel  ipsae  vel  ipsarum 
icones  sub  oculis  nostris  positae  sint ; DuRERI  con- 
tra linea  (vel  angulus)  nasalis,  de  qua  infra  agemus, 
rationem  illam  numero  definito  nobis  indicat,  quo 
uti  possumus,  etiamsi  partes  ipsas  non  oculis  cer- 
nimus. Ita  ergo  normae  angulares  non  solum  me- 
moriae succurrunt,  sed  etiam  re  vera  scientiam 
(objectivam)  haud  levi  incremento  augent,  dum  se- 

ctio  Cuveriana  magis  subjectivum  potius  aspe- 
ctum, imaginem  sensu  verbi  proprio  nobis  exhi- 
bet. — Ita  normas  angulares  in  genere  ex  virtute 
pependisse  simulque  probasse  nobis  videmur,  eas 
haud  indignas  esse,  quae  juxta  normam  Cuverii 
serventur  et  adhibeantur. 

Iam  vero  singulas  quotquot  habemus  noi’mas 
angulares  quodammodo  perpendamus. 

DAUBBNTONIi  angulus  occipitalis  maximi  ut 
norma  cranioscopica  pretii  esset,  si  de  situ  forami- 
nis magni  occipitalis  quodad  distantiam  hinc  a fa- 
ciei, illinc  ab  occipitis  parte  maxime  prominente, 
vel,  quod  idem,  de  foramine  illo  antrorsum  magis 
vel  retrorsum  posito  certiores  nos  faceret.  Tunc 
ex  eo  conclusiones  nonnullae  in  quasdam  magnitu- 
dinis rationes  in  cranio  proposito  fieri  possent 5 v.  c. 
ubi  foramen  occipitale  valde  retrorsum  positum  es- 
set, concludere  liceret,  anteriorem  (facialem)  capi- 
tis partem  admodum  auctam, . occiput  vero  (locum 
pro  cerebello)  ratione  ad  illam  partem  habita  exi- 
guum necessario  esse.  Atqui  norma  illa  de  fora- 
mine occipitali  magis  antrorsum  retrorsumve  posito 
nihil  omnino  nobis  indicare  potest  1 ) , sed  solum- 
modo de  directione  plani  foraminis  illius  magis  mi- 
nusve  obliqua  vel  horizontali.  Quae  vero  directio 
praecipue  nonnisi  ad  compositionem  partium,  ad 
conjunctionem  capitis  cum  columna  spinali  spectat; 
e qua  igitur  dii’ectione  vix  ac  ne  vix  quidem  in  ra- 
tionem magnitudinis  quarundam  capitis  partium 
concludere  licet  2),  qui  tamen  omnium  normarum 


1 ) Uti  tamen  Svrs.  ( Cephalogen.  p.  44.)  censere  videtur. 

2)  Daubenton  ipse  ( v.Mcm . de  Vacad.  des  sc.  de  Paris  1764. 
p.  570)  aperle  in  concludendo  modum  excedit,  ubi  adeo 

cranioscopicarum  scopus  pifincipalis  est;  ad  sum- 
mum ex  illa  directione  conclusionem}  insuper  fal- 
lacissimam,  in  magnitudinem  partis  basilaris  ossis 
occipitis,  et  hinc  medullae  oblongatae,  efficere  pos- 
ses; quo  major  enim  ceteris  paribus  haec  est,  eo 
magis  etiam  plurimis  in  casibus  planum  foraminis 
occipitalis  retrorsum  spectabit.  Quatenus  igitur 
haec  plani  illius  directio  re  vera  a majore  medullae 
oblongatae  longitudine  pendet,  conclusionem  satis 
justam  in  humiliorem  perfectionis  gradum  animalis 
cujusdam  norma  Daubentonii  praeberet.  Talis 
ratio  hominis  e.  g.  et  Simiarum,  vel  hominis  et 
Mammalium  in  genere  capita  intercedit;  quorum 
animalium  capita  norma  Daubentonii  optime  sane 
ab  humano  discernit.  Ubi  vero  directio  plani  illius 
magis  retrorsum  spectantis  non  majore  medullae 
oblongatae  longitudine  sed  aliis  quibusdam  rationi- 
bus, sola  compositione  partium  mutata,  imprimis 
posterioribus \encephali  partibus  magis  antrorsum  et 
sursum  productis,  distortis,  nititur,  ibi  norma  Dau- 
bentonii nos  fallet.  Haec  ratio  Scolopacum  e.g.  reli- 
quarumque  avium  crania  intercedit1);  hic  igitur  nor- 
ma illa  ad  conclusionem  omnino  falsam,  ut  altiorem 
perfectionis  gradum  Scolopacibus  adscriberemus,  nos 
induceret.  — Patet  ex  dictis,  angulum  Daubentonii 
ut  normam  cranioscopicam  vix  ac  ne  vix  quidem 


^ censet,  magnitudinem  totius  cerebri  ratione  ad  corpus 
habita  situmque  foraminis  occipitalis  magis  minusve  ho- 
rizontalem ratione  essentiali  ac  necessaria  jungi.  Ut 
unum  modo  de  multis  exemplum  afferamus.  Scolopaces 
hanc  sententiam  subvertunt;  sed  ne  in  Mammalibus  qui- 
dem valet. 

*)  In  Scolopacibus  imprimis  fossarum  orbitali-temporalium 
amplitudo  totius  cavitatis  cerebralis  retrorsum  et  sur- 
sum retortae  causa  est. 

pretii  aliquanti  esse;  ubi  etiam  non  omnino  fallit, 
ad  summum  tamen  nonnisi  levem  et  disjunctam  cra- 
nii proprietatem  nobis  indicat,  quae  ad  dijudican- 
dum caput  lotum  minimi  tantum  momenti  esse  po- 
test. *)  Ceterum  norma  illa  alia  quadam  ratione  in 
antliropologia  et  zootomia  semper  alicujus  pretii 
erit;  diversa  enim  capitis  cum  columna  spinali  con- 
junctio grave  omnino  in  depingendo  totius  animalis 
eujusdam  habitu  lineamentum  est.  Fortasse  etiam 
in  describendis  mutationibus  quibusdam  morbosis 
conformationis  capitis,  v.  c.  in  Cretinis,  utiliter 
adhiberetur. 


Inutilitas  anguli  Waltiieriani  (de  quo  cf. 
Crullii  1.  1.  Sect.  I.  Cap.  V.)  ut  norma  craniosco- 
pica  considerati  jam  a Crullio  quidem  (1.  1.  Sect.  II. 
Cap.  V.)  et  Houssellio  (1.  1.  p.  13.)  satis  exposita 
est,  qui  demonstraverunt,  quam  incerta  partim  pun- 
cta sint,  quibus  angulus  ille  determinetur;  uterque 
etiam  jure  principium  oppugnant,  a quo  in  condenda 
norma  sua  Walther  proficiscitur,  quod  nempe  ca- 
vitatem cranii  sine  respectu  faciei  considerare  vult; 
haec  ipsa  enim  cranium  inter  et  faciem  ratio  in 
considerandis  craniis  et  imprimis  plano  eorum  ver- 
ticali medio  omnium  nobis  gravissima  et  summa 
est.  — Id  quoque  argumentis  duorum  illorum  au- 
torum  addi  potest,  saepe  fore,  ut  altera  linearum 
Walt  heri  AN  ARUM  duci  omnino  non  possit,  quum 
in  plurimis  Quadrupedum  craniis  ea  ipsa  ossis  fron- 


J)  Quam  parum  in  comparandis  capitibus  humanis  scopo 
respondeat,  jam  a Wiedemanivio  (1.  1.),  Blumenbachio 
( Dec . I.  p.  8.;  cui  adsentitur  Lawreivcb,  Icctures  on  phy- 
siology  etc.  p.  333.),  Houssellio  (Descr.  duor.  cranior. 
c gente  Puriana.  Berol . 1822.  p.  15.)  satis  probatum  est. 


tis  pars,  quae  cum  radice  nasi  conjungitur,  omnium 
maxime  promineat;  in  tali  igitur  cranio  angulus 
Waltheri  investigari  omnino  non  posset. 


MuldeRI  angulus  conjunctionis  cranii  et  faciei 
(de  quo  cf.  Crullii  1.  1.  Sect.  I.  Cap.  VII.)  id  habet 
propositum,  ut,  quam  prope  terminus  inter  partem 
cerebralem  et  facialem  ad  directionem  horizontalem 
accedat,  quantumve  ab  hac  directione  deflectens  an- 
trorsum  (et  deorsum)  speciet,  indicet. 

Primum  vero,  etsi  sumeremus,  angulum  Mul- 
DERIANUM  propositum  illud  profecto  consequi,  ta- 
men jam  contra  principium  illud  monendum  esset, 
indicium  tale  ut  normam  cranioscopicam  vix  ac 
ne  vix  quidem  pretii  aliquanli  esse  posse;  etsi  enim 
termini  illius  directio  data  est,  plane  nullas  inde  con- 
clusiones certas  in  rationes  quasdam  magnitudinis 
in  cranio  efficere  licet,  qui  tamen,  ex  nostra  certe 
sententia  (cf.  p.  1.),  principalis  normarum  craniosco- 
picarum  usus  est;  imo  omnino  nescimus,  quid  tan- 
dem e dato  tali  concludamus.  Diversis  nempe  ra- 
tionibus situs  directionis  illius  magis  minusve  ho- 
rizontalis vel  obliquus  niti  potest:  tum  rationibus, 
quae  magnitudine  partium  quarundam  z),  tum  vero 


*)  Ita  v.  c.  medulla  oblongata,  ceteris  paribus,  lougior 
horizontalem  magis  termini  illius  situm  efficiet;  sumas 
enim,  in  eo  e.  g.  capite,  cujus  sectionem  verticalem 
Crull  (1.1.  Tab.  I.  Fig.  7-)  delineavit,  locum  pro  me- 
dulla oblongata  longiorem  fieri,  tunc  nimirum,  quo- 
niam medullam  oblongatam  in  cranio  contineri  necesse 
. est,  foramen  occipitale  magnum  retrorsum  et  sursum 
ascenderet  (plane  eodem  modo,  quem  supra  in  recen- 
senda norma  Daubentoniana  adumbiavimus) , eoque 
terminus  inter  cranium  et  faciem  magis  horizontalis  eva- 
deret. 


rationibos,  quae  compositione  tantummodo  partium 
nituntur  et  praecipue  nonnisi  diversas , quibus  di- 
versa animalia  caput  ferunt,  directiones  spectant. 
Quatenus  angulus  Mulderi  priores  illas  rationes 
nobis  traderet*  norma  cranioscopica  omnino  esset; 
quatenus  vero  has  posteriores  rationes  nobis  tradit, 
non  est.  Ejusdem  igitur  fere  pretii  normam  Mul- 
derianam  habemus,  cujus  Daubentonianam:  ut 
norma  cranioscopica  vix  ac  ne  vix  quidem  usum 
aliquantum  praebet;  ceterum  vero  ratione  antliro- 
pologica  (cf.  Crullii  1.1.  p.  59.,  Houssellii  1.1. 
p.  14.)  et  zootomica  ad  accuratius  describenda  cra- 
nia haud  plane  inutilis  erit. 

Iam  vero , si  singula  anguli  Mulderjani  ele- 
menta consideramus*  plura  adhuc  ejus  vitia  detegi- 
mus. Ac  primum  quidem  locus  conjunctionis  ossis 
sphenoidei  cum  processu  basilari  ossis  occipitis,  qui 
determinandae  linearum  MULDER1ANARUM  alteri  in- 
servit, punctum  non  satis  fixum  est;  potest  hic  locus 
quodammodo  variare , paululum  magis  antrorsum  et 
sursum  vel  retrorsum  et  deorsum  positus  esse,  sine 
ullo  in  partes  molles  (quae  proprie  normis  cranio- 
scopicis  spectandae  sunt)  effectu,  dum  maximum  in 
lineam  Mulderianam  primam  effectum  produceret. 
Saepissime  quoque  duo  illa  ossa  adeo  concreta  in- 
venimus, ut  ne  vestigium  quidem  loci  conjunctionis 
appareat.  Et,  si  accuratius  rem  consideras,  locus 
conjunctionis  ossium  illorum  non  punctum,  sed  su- 
perficies est,  quae  in  sectione  verticali  ut  linea  ap- 
paret; MuldeR  autem  non  elocutus  est,  utrum  linea 
sua  prima  per  marginem  superiorem  an  inferiorem 
hujus  superficiei  (lineae)  an  denique  per  medium 
conjunctionis  locum  ducenda  sit.  Igitur  etiam  Grull, 
1.  1.,  in  septem  tabulae  primae  figuris  tacite  per  ante- 
riorem foraminis  occipitalis  magni  marginem  lineam 


illam  (XQ)  semper  ducit,  quod  aptius  videtur.  (Tn 
fig.  7ma  sub  oculos  cadit , sed  etiam  in  reliquis  ac- 
curatius contemplanti  facile  patet,  ita  factiim  esse). — 
Porro : ad  determinandum  lineae  suae  primae  situm 
et  ad  constituendum  cum  liac  linea  angulum,  linea 
Camperiana  Mulder  utitur.  Hanc  autem  variare 
posse  eodem  manente  primae  lineae  Mulderianae 
situ  apertum  est.  Sumamus  e.  g.,  in  fig.  7.  primae 
tabulae  Crullianae  partem  faciei  maxillarem  valde 
antrorsum  produci,  tunc  minime  necesse  est,  situm  i 
lineae  X Q vel  levissime  mutari ; linea  Camperiana 
contra  (FX)  obliquior  evaderet  angulusque  ideo 
Mulderianus  (FXQ)  minor;  plane  falsam  igitur  I 
inde  eam  conclusionem  efficeremus,  in  cranio  ita 
mutato  terminum  inter  cranium  et  faciem  propius 
ad  horizontalem  situm  accedere.  Si  vero  inde  con- 
cluderemus, partem  facialem  longiorem  et  promi- 
nentiorem  evasisse,  conclusio  lioc  quidem  in  casu 
recta  esset,  id  vero  non  tam  anguli  Muederiani 
quam  Camperianae  potius  lineae  meritum  esset, 
quae  sola  nobis  illam  mutationem  aeque  bene  vel 
melius  indicasset;  angulo  igitur  Mulderiano  mi- 
nime opus  fuisset.  Quodsi  Mulderi  intererat,  situs 
primae  suae  lineae  (XQ)  magis  minusve  ab  horizon- 
tali deflectentis  nos  commonefacere,  cum  naturali 
linea  horizontali  vel  perpendiculari  istam  lineam  l 
suam  comparare  itaque  angulum  efformare  debuis- 
set. (Ad  quem  scopum  crania  eodem  modo , quem 
infra  in  norma  Dureriana  commendabimus , po- 
nenda fuissent  et  tunc  vel  per  anteriorem  foraminis 
occipitalis  magni  marginem  linea  horizontalis , hori- 
zonti parallela,  vel  per  radicem  nasi  linea  in  hori- 
zonte perpendicularis  ducenda , itaque  cum  linea  X Q 
angulus  efformandus.)  Tunc  ipsius  norma  propria 
certe  et  substantiva  (etsi  tunc  quoque  ut  norma  cra- 

nioscopica  minoris  modo  momenti,  — cf.  supra  dicta) 
fuisset.  Iam  vero  uti  ipsius  norma  constituta  est,  e 
duabus  normis,  propria  quadam  et  Camperiana, 
mixta  et  composita,  ea  ipsa  de  causa  inutilis  vel 
certe  pjane  supervacanea  est. 


Iam  autem  ad  Camperi  normam  facialem  trans- 
eamus1). De  qua  quidem  diversissima  | judicia  lata 
sunt.  Camper  ipse,  qui  praeter  Daubentonianam 
(DureRIANA  enim  usque  ad  BlumeneACHIDM  obli- 
vioni tradita  eral)  nullam  aliam  normam  craniosco- 
picam  noverat,  ignoscendo  sane  modo  errabat,  quum 
sua  linea  faciali  sola  vel  fere  sola  diversissimorum 
hominum  et  animalium  capita  quoad  altiorem  hu- 
milioremve  perfectionis  gradum  satis  bene  designari 
posse  crederet.  Cui  vero  sententiae  plurimi  alii 
quoque  assensi  sunt ; et  non  solum  ad  anthropologos 
et  zootomicos,  sed  ad  alios  quoque  homines  lineae 
istius  notitia  migravit,  quamvis  artifices  nunquam 


r)  Nonnisi  de  norma  Camperiana  xar  i^oyfv  sic  dicta,  de 
linea  (angulo)  ejus  faciali , hic  sermo  est,  non  de  tota 
Camperiana  crania  considerandi  methodo;  mensiones 
enim,  quas  in  cranio  a parte  antica  et  a latere  spectato 
Camrer  adhuc  instituit  (cf.  ej.  libr.  Unterschied  der 
Gesichtsziige , iibers.  v.  Sommerring,  plurimis  locis; 
Crullii  1.  1.  p.  21  — 23),  quam  utiles  ceterum  sint  ad 
accuratius  describenda  crania,  tamen  propter  id  ipsum 
quod  nonnisi  mensiones  sunt,  quales  innumerae  aliae 
adhuc  institui  possent,  ut  normarum  cranioscopicarum 
homine  insigniantur,  minime  merentur..  (Cf.  quae  de 
methodis  Doornikii  et  Spicelii,  p.3.  in  annotatione, 
diximus.)  — Proferimus  haec,  ne  idem  nobis  objiciatur, 
quod  Crull  (].  1.  p.  22.  nota  (t)),  plane  immerito,  Bi.tr- 
menbachio  objicit,  eum  graves  methodi  Camperianak 
partes  praetermisisse. 

multum  in  eam  inquisiverint 1 ).  Etiam  Crull  , qui 
in  libro  saepius  allegato  satis  multa  judicia  injusta 
facit,  normam  Camperianam  nimis  magni  aestimat, 
praecipue  ubi  cum  Cuveriana  et  Blumenbachiana 
eam  comparat  (1.1.  Sect.  IT.  Cap.  II.  III.).  — Camperi 
lineam  solam  ad  scopum  supra  memoratum  non 
sufficere,  a Blumenbachio  ( Gen . hum.  var.  nat. 
§.60.;  Dec.  cran.l.  p.  8,  9.;  Jfxwbb.  b.  ttergb  2(naf. 
3te  2Iugg.  p.  20,  21.),  Cuverio  (1. 1.  p.  6,  7.)  aliisque 
viris  summis  optime  demonstratum  est.  Quare  etiam 
haec  linea,  quae  initio  summorum  fructuum  spem 
dederat,  recentiore  tempore  minus  in  usum  vocata 
est;  imprimis  Blumenbach  in  Decadibus  craniorum 
ea  omnino  non  usus  est,  et  in  universum  ad  designan- 
da crania  humana  minus  adhibita  est  ac  ad  discerneu- 
da  ab  humanis  et  inter  se  crania  animalium.  Iam  sin- 
gula, quae  ei  crimini  dederunt,  objecta  breviter  per- 
censeamus et  quatenus  fundata  sint,  dijudicemus;  in 
quo  fortasse  probare  nobis  eveniet,  pro  Camperiana 
norma  aliam  quandam  substitui  posse  a multis  certe 
illius  vitiis  liberam.  Sunt  autem  haec  objecta : 

I.  Normam  Camperianam  „ nonnisi  in  eas  gene- 
ris humani  varietates  quadrare,  quae  mandibularum 
directione  ab  invicem  varient,  neutiquam  vero  in  eas, 
quae  contraria  plane  ratione,  facie  potius  in  latera 
diducta,  insignes  sint”  (Beumenb.  Gen.  hum.  var. 
nat.  §.60.  1);  Spix  Cephalogen.  p.  45;  Lawrence 
1.  1.  p.  333.),  eam  igitur  v.  c.  Scotorum  (Blumenb. 
Dec.  I.  p.  8.),  varietatis  Mongolicae  e.  s.  p.  capita  mi- 


»)  Excepto  tamen  sculptore  summo,  Germaniae  decore, 
Cei.  Schadow,  qui,  uti  ex  ipsius  ore  teneo,  opus  de 
conformatione  capitis  diversis  gentibus  propria  jam  diu 
molitur,  in  quo  et  de  nostro  argumento  gravissima 
multa  olim  inveniemus. 

nime  designare.' — Camperianae  normae  hoc  vitium 
cum  omnibus  nonnis,  quae  in  plano  verticali  capitis 
medio  versantur,  igitur,  Blumenbaciiiana  excepta, 
cum  omnibus  commune  est.  Hoc  igitur  argumentum 
nonnisi,  solius  plani  verticalis  medii  considerationem 
in  usum  cranioscopicnm  non  sufficere,  probaret,  mi- 
nime vero , normam  Camperianam  in  se  mancam  et 
vitiosam  esse. 

II.  Angulum  Camperi  facialem  in  craniis  ejus- 
dem gentis,  ejusdem  habitus  saepe  diversissimum  et 
contra  in  craniis  diversissimorum  populorum,  diver- 
sissimi habitus  eundem  esse.  (Blumenb.  Gen.  hum. 
var.  nat.  §.  60.  2);  Dec.  I.  q.  8,  9;  Lawrence  1.  1. 
p.  333.)  — Objectum  optime  fundatum.  Cujus  qui- 
dem vitii  causa  in  eo  praecipue  quaerenda  videtur, 
quod  norma  Camperi,  quantum  singula  quaevis 
principalium  trium  termini  capitis  antici  ( SSctbec* 
projU)  partium  promineat  vel  retrocedat,  simul  no- 
bis indicare  vult,  quod  quidem  uno  angulo  nequa- 
quam effici  potdst  I).  Quod  supra  (p.5, 6.)  diximus,  in 
sectione  capitis  verticali  media  tres  partes  magnas, 
cerebralem,  nasalem,  maxillarem,  primo  sese  intui- 
tui offerre,  id  aeque  bene  in  terminum  capitis  an- 
ticum quadrat,  in  quo  paries  frontalis,  nasalis,  maxil- 
laris facile  discernuntur  2).  lam  „a  priori”  intelli- 


‘)  Quae  res  jam  a summis  viris,  etsi  non  satis  distincte, 
perspecta  et  pronuntiata  esse  mihi  videtur,  cf.  e.  g., 
quae  Beumenbach,  Dec.  I.  p79-,  dicit:  „maxime  ideo, 
quod  nasi  directionis  nulla  in  ea  habita  sit’ ratio.” 
a)  Si  non  solum  terminum  capitis  anticum,  sed  totum 
caput  a latere  spectamus,  tres  illas  partes,  uti  tlinc 
apparent,  magis  physiologice  potius  partes  sensorialem, 
sensualem,  motoriam  capitis  nominaremus;  media  enim 
capitis  pars  trium  certe  nobilissimorum  sensuum  organa 
continet,  illorum  quidem,  qui  e longinquo  objecta  diju- 

gitur,  si  singulam  quamvis  harum  parlium  proprio 
quodam  angulo  comparemus,  fore  ut  saepe  differen- 
tias adhuc  in  termino  antico  investigemus,  ubi  Cam- 
peri  norma  nos  destituat,  et  alibi,  ubi  haec  norma 
in  craniis  ejusdem  gentis,  ejusdem  habitus  admodum 
diversum  numerum  indicet,  demonstremus,  id  for- 
tasse nonnisi  levi  quadam  unius  aut  alterius  termini 
antici  partis  mutatione,  non  vero  mutata  totius  ter- 
mini antici  directione  effici.  Quod  exemplis  nonnul- 
lis probandi  infra,  ubi  de  lineis  Durerianis  agen- 
dum erit,  periculum  faciemus. 

III.  Angulum  Camperi  facialem  in  craniis  Qua- 
drupedum plurimorum  ceteroquin  inter  se  ab  invi- 


dicant,  dum  gustus  et  tactus  organa  corpora,  de  qui- 
bus judicium  ferant,  tangere  necesse  est.  Media  igitur 
capitis  pars  praecipue  perceptionibus  sensualibus  in  sen- 
sorium excipiendis,  actioni  igitur  rerum  externarum  in 
caput . praeest ; infima  capitis  pars  ad  excipienda  ali- 
menta, ad  eJEFormandam  loquelam,  et  in  multis  certe 
animalibus  ad  capiendum  et  oppugnandum  destinata  im- 
primas actioni  capitis  in  res  externas  praeest;  suprema 
deinde  seu  sensorialis  capitis  pars  illud  organum  con- 
tinet, quod  perceptionibus  ab  externis  ( von  aufsen)  et 
actioni  in  externa  ( nach  aufsen ) ut  summum  conjungens 
et  dirigens  praeest.  Yel  brevius:  pars  capitis  infima 
agit,  pars  media  sentit,  pars  suprema  cogitat.  En  mi- 
crocosmum  in  microcosmo.  (En  philosophiae  naturalis 
etsi  non  solidae  tamen  splendentis  specimen.) 

Tres  illae  principales  capitis  partes  jam  dudum  artifi- 
cibus rite  notae  sunt,  et  memoritu  dignum  videtur,  eas 
in  capitis  optime  formati,  ,,  ideajis”,  termino  antico, 
eadem  plane  altitudine  gaudere;  quam  rem  anthropo- 
logi,  ipsis  Blumenb achio  et  Campero  non  exceptis, 
parum  adhuc  in  comparandis  craniis  spectaverunt.  Con- 
feras libros  pictorum  et  sculptorum,  v.  c.  A.  Dcreri 
opus  (et  locum)  infra  laudandum;  J.  D.  Preisseer  Theo- 
ret.  pract.  Unterricht  im  Zeichnen..  Ed.2.  Norimb.  1797- 
98.  Fol.  Tom.I.  Tab.  5. 

. cem  diversissimis  eundem  esse.  (Blumenb.  ttergf. 
2(nat.  p.  21.  in  annotat.)  — Etiam  hoc  objectum 
optime  fundatum  est.  Sed  et  hoc  normae  Campe- 
itiANAE  vitium  eo  praecipue  effici  videtur,  quod 
tres  termini  capitis  antici  partes  principales  non  dis- 
cernit. Hac  quoque  ratione  Durerianam  normam 
multo  utiliorem  esse,  infra  exemplis  nonnullis  pro- 
bare conabimur. 

IV.  In  Cetaceis  cranium  supra  faciem  admodum 
antrorsum  productam,  horizontali  vero  directione 
depressam,  pyramidis  instar  prominere,  in  quibus 
igitur  inclinatio  lineae  facialis  nimis  magna  esset, 
qua  vera  magnitudinis  anguli  facialis  ratio  indicare- 
tur. (Cuyier  1.  1.  p.  7.)  Haud  dissimili  modo  in 
Myrmecophagis  aliisque  Mammalibus  facie  admo- 
dum producta  inclinationem  lineae  facialis  nimis 
magnam  evadere.  (111.  Rudoephi  in  lectionibus  de 
anatomia  comparata.)  — Etiam  hoc  objectum  ali- 
quanto minus  certe  in  Durerianam  normam  qua- 
drat, uti  itidem  infra  probare  tentabimus. 

V.  In  mullis  Quadrupedibus,  v.  c.  Tricheco  et 
Gliribus,  volumen  nasi  ita  amplum  esse,  ut  cranium 
omnino  pone  hunc  retrocedat,  ita  ut  dubii  adeo  si- 
mus, per  quaenam  puncta  linea  facialis  ducenda  sit. 
(Cuvier  1.  1.  p.  6;  Lawrence  1.  1.  p.  169.  anno- 
tat.) — Etiam  hoc  objectum  gravissimum  a vitio 
illo  normae  Camperianaf.  principali  saepe  memo- 
rato pendet,  etDuRERi  lineas  non  attingit,  uti  infra 
demonstrare  conabimur. 

VI.  In  permultis  animalibus  lamellas  cranii  ex- 
ternam et  internam  non  sibi  parallelas  esse,  sed  ex 
parte  multum  ab  invicem  distare,  quo  angulus  Cam- 
PERi  nimis  secundus  evadat.  Id  e.  g.  sinibus  fron- 
talibus effici  in  Elephante,  Sue,  in  Ruminantibus  non- 
nullis, in  Carnivoris  (Cuvier  1.  1.  p.  6,  quem  sequi- 

lur  Lawrence,  1.  1.  p.  169.  annol.);  -porro  propria 
quadam  massa  ossea  porosa  cranio  insidente  in  Ca- 
suario,  Numida  aliisque,  et  in  genere  cellulis  aere 
repletis  in  Tetraone,  Strige  plurimisque  aliis  avibus 
(111.  Rudolphi  in  lectionibus) ; duplici  quasi  calva- 
ria in  Chelonia  (Idem,  ibidem).  — Quod  objectum 
omnium  facile  gravissimum  non  solum  in  Campe- 
RIANAM,  sed  magis  minusve  in  omnes  normas  qua- 
drat, quae  termino  capitis  antico  adaptari  possint. 
Non  vero  ideo  omnes  tales  normas  plane  rejicien- 
das censerem,  neve  in  memoratis  quidem  animali- 
bus, etenim  termini  capitis  antici  consideratio  in  se 
satis  gravis  videtur,  cui  vel  propria  methodus  dice- 
tur; ceterum  et  hoc  vilium  in  Dureriana  norma 
partim  certe  minui,  infra  probaturi  sumus. 

VII.  Angulum  Camperianum  in  eodem  homine, 
in  eadem  animalium  specie  eodemque  adeo  specimine 
secundum  aetatem  diversam  admodum  partim  va- 
riare; v.  c.  in  Simia  Satyro  (III.  Rudolphi  in  lectio- 
nibus), in  nonnullis  aliis  Simiis  (Meckel  in  annotat, 
ad  Cuverii  1.  1.  p.  7.),  in  genere  in  omnium  anima- 
lium embryonum  et  juvenilium  capitibus  (Spix  Si- 
/niar.  et  Vespertilion.  Brasil.  spec.  nov.,  pi'aefat. 
p.  VII.,).  — Id  vero  virtulem  potius  quam  vitium 
normae  CABIPERIANAE  censerem;  falleret  nos,  si 
aliter  faceret,  saepissime  enim  totus  cranii  habitus 
in  animali  juveni  plane  alius  est  ac  in  adulto  (ita 
ut  adeo,  ut  notissimum  modo  exemplum  memorem, 
naturae  scrutatores  antea  inducti  sint,  ut  Simiae 
Satyri  cranium  proxime  ab  humano  abesse  conten- 
derent); nostrum  est  vitium,  si  ad  falsas  inde  con- 
clusiones inducimur;  si  e norma  GAMPERIANA  vel 
alia  quadam  in  altiorem  humilioremve  animalis  cu- 
jusdam  locum  conclusuri  sumus,  quum  illam  erroris 
causam  noverimus,  nonnisi  talia  animalium  capita 


ossea  comparare  debemus,  quae  perfecte  adulta  el 
evoluta  esse  aliunde  scimus  (quod  quidem  interdum 
difficultatibus  premeretur).  Celerum  vero  illa  nor- 
mae Camperianae  proprietas  haud  raro,  ubi  aliis 
datis  destituimur,  utilis  sese  praebebit,  e qua  in  aeta- 
tem cranii  cujusdam  animalis  propositi  concludamus. 
Ita  v.  c.  in  prima  Cruelii  tabula  jam  e Camperiana 
linea  sola  concludere  liceret,  specimen  Sim.  Satyri 
fig.  1.  exhibitum  illo  fig.  5.  delineato  aetate  prove- 
ctius esse  *). 

VIII.  Cam  perum  ipsum  in  adhibenda  norma  sua 
quoad  puncta,  quibus  lineas  suas  determinet,  sibi 
non  constare,  eoque  tacite  confiteri,  se  de  ejus  usu 
incertum  ac  dubium  esse.  (Blumenb.  gen.  hum.  par. 
nat.  §.  60.  3) ; Spix  Cephalogen.  p.  45 ; Lawrence 
1.  1.  p.  168.  annotat.) — Cruelius  quidem  (1.  1.  p.  66, 
67.)  Camperum  ab  hoc  objecto  liberare  vult,  sed 
comparentur  modo  in  Camperi  opere:  beti  Ultter* 

fcffieb  bet  ©eftdh^ucje,  figg.  2-4  tabulae  I.  et  figg.  1-4 
tab.  II, ; in  fig.  2.  tab.  I.  illa  linea,  quam  pro  hori- 
zontali autor  sumit,  per  medium  foramen  audito- 
rium externum  transit,  in  fig.  3.  per  superiorem 
hujus  foraminis  marginem,  in  fig.  4.  infra  supremam 
ejus  tertiam  pariem,  in  figg.  1-4.  tab.  II.  per  supe- 
riorem ejus  marginem;  foramen  vero  auditorium 
externum  haud  ita  parvum  est,  quin  differentia  non- 
nullorum graduum  in  angulo  faciali  hinc  prodeat. 


*)  Quam  conclusionem  rectam  esse,  in  hoc  casu  pluribus 
aliis  notis  ex  aspectu  illorum  craniorum  (cf.  etiam  figg.  t. 
et  6-  tabulae  II.)  facile  patentibus  confirmatur.  (Cruli., 
1.  1.  p.  12.  nota  f. , e speciminum  nonnullorum  Sim. 
Satyri  et  S.  Troglodytae  sceletis  tres  S.  Satyri  varietates 
eruisse  sibi  videtur;  specimina  enim  museorum  Bonnii 
et  Brucmansii,  de  quibus  loquitur,  secundum  ipsius 
data  ad  S.  Troglodyten  perlinebant.) 

Quod  BmivrEisrBACH,  Dec. I.  p.  8.  nota  e) ,'  et  Wiede- 
MANN,  1. 1.  p.  21.,  affeimnt,  in  capite  Simiae  Satyri 
(Camp.  natuurTcund.  Verliandel.  over  den  Orang 
outcing,  Tab.  II.  fig.  2.)  lineam  illam  adeo  infra  tu- 
berculum duci,  quod  mastoideo  hominis  processui 
respondeat,  haud  ita  magni  momenti  videtur,  quum 
in  anteriore  parte  tantodem  inferius  ducatur,  ita  ut 
etiam  angulus  facialis  idem  evadat  qui  in  fig.  2.  tab.  I. 
operis:  Unfetfcfyieb  bet  ©eftcfyhjjuge,  (58°).  Giuivius 
vero  est,  quod  in  fig.  1.  tab.  I.  huj.  op.  linea  pro  ho- 
rizontali sumta  in  posteifioiu  quidem  parte  per  fo- 
ramen auditorium  externum  (marginem  ejus  infe- 
riorem) decurrit,  in  anteriore  vero  multo  inferius 
ac  per  fundum  nasi.  Videtur  ceterum  hujus  simiae 
caput  haud  apte  positum  esse;  in  inferiore  certe  figu- 
ra oculi  quasi  sursum  directi"apparent,  quod  haud 
aptum  esset.  — Ceterum  haec  inconstantia,  quae  ne- 
gari profecto  non  potest,  Campejii  potius  quam  Cam- 
perianae  normae  vitium  esset  et  facile  in  posterum 
vitari  posset.  Videtur  mihi  vero  haec  inconstantia 
inde  pendere,  quod  altera  CampeRI  linea,  quam  pro 
horizontali  sumit,  in  positione  capitis  erecta  et  natu- 
rali non  semper  horizontalis  (horizonti  parallela) 
re  vera  evadit,  quum  sine  dubio  situs  et  directio  fo- 
raminis auditorii  externi  et  fundi  narium  jam  in  ho- 
mine levibus  quibusdam  variationibus  subjectae  sint.- 
Ne  igitur  positio  capitis  cujusdam  naturae  non  con- 
veniens appareat,  neve  tamen  linea  ipsi  horizontalis 
ab  horizontali  naturali  deflectat,  Camferus  in  hac 
linea  ducenda  aliquantum  vacillat.  Quare  melius 
fecisset,  si  illius  lineae  horizontalis  artificialis  saepe 
non  horizontalis  loco  linea  horizontali  naturali  usus 
esset  ad  constituendum  cum  altera  sua  linea,  faciali 
proprie  sic  dicta,  angulum  facialem;  si  igitur  jussis- 
set,  hominum  capita  in  positione  erecta  naturali, 


A 

animalium  vero  capita  in  ea  positione,  qua  capiti 
humano  optime  respondeant,  considerari,  et  tunc 
lineam  suam  facialem  cum  horizontali  naturali  eom- 
parasset  — uti  infra  in  exponenda  methodo  Dure- 
RIANA  faciemus;  cf.  p. 30. 

IX.  Puncta,  quibus  lineae  (jAMPEItl  determinen- 
tur, neque  situ  neque  dignitate  ex.cellere,  ideoque 
varietati  nimis  obnoxia  esse.*  (Spi/x  nov.  spec.  Bra- 
sil.f  praefat.  p.  VI.)  — Nonnisi  de  puncto  altero 
lineam  facialem  propriam  determinante,  in  fronte 
sito,  concedimus,  minime  vero  de  foramine  audito- 
rio externo,  de  fundo  nasi,  de  limbo  alveolari  maxil- 
lae superioris.  (Plane  aliud  quoddam  iri  his  ,,  pun- 
ctis” vituperabimus  p.  30. , annotat.) 

Perspicimus,  gravissima,  quae  normam  Cabipe- 
rianam  urgeant-,  vitia  illa  sub  II -VI.  disposita  esse. 
Illam  vero  normam,  quamvis  tot  tantisque  vitiis 
prematur,  tamen  haud  plane  inutilem  esse,  expe- 
rientia docuit,  quum  tam  diu  ad  comparanda  crania 
humana  et  animalia  non  sine  fructu  adhibita  sit. 
Quae  experientia  simul  docet,  necessitatem  normae 
terminum  capitis  anticum  comparantis  a viris  doctis 
agnosci,  alias  enim  norma  ita  imperfecta  non  usi 
essent.  Iam  igitur,  quatenus  Dureriana  norma  me- 
lius votis  respondeat,  inquiramus. 


Blumenbach  (Dec.I.  p.9.)  Alb.  Dureri  schema 
ut  scopo  anthropologico  Camperiana  norma  melius 
inserviens  commendat.  E cujus  verbis  fere  crederes, 
DtJRERUM  id  egisse,  ut  methodum  inveniret,  quae, 
cjuantum  in  diversorum  hominum  capitibus  singula 
quaevis  trium  termini  antici  partium  principalium 
promineret  vel  retrocederet , singulis  tribus  linei,s 
compararet.  A quo  vero  Durer  plurimum  aberat, 


I 


qui  nonnisi  schema  exhibuit,  quomodo  in  delinean- 
das imaginibus  ad  effingenda  capita  perfecte  ad  artis 
regullas  conformata,  capita  foi'ma  „ ideali”,  tribus 
quibusjlam  lineis  uti  aliquis  posset.  Capita  vero  di- 
versorum hominum,  uti  a natura  formata  et  a forma 
ideali  multimodis  deflectentia  sese  offerunt,  lineis 
quibusdam  comparare,  minime'  Durero  proposi-’ 
tum  erat.  Ad  quom  etiam  scopum  tres  ejus  lineae 
adhiberi  minime  poscent.  Ut  enim  praetermittamus, 
eum  non  de  capite  ossOO  nudo  sed  de  capite  partibus 
mollibus  tecto  agere,  Ifineamque  suam  nasalem  v.  c. 
non  ad  nasum  osseum  s “d  cartilagineum  dirigere, 
quod  ad  scopum  anthroporOgico  - zootomicum  ine- 
ptum esset,  lineae  ejus  etiam  tales  sunt,  quibus  qui- 
dem teiunini  capitis  idealis  an  fici  partes  facile  ada- 
ptare, quas  vero  par tibus  termini  antici  capitis  cujus- 
dam  a forma  ideali  magis  minusve  deflectentis  certe 
nonnisi  admodum  mutatas,  permultis  autem  anima- 
lium craniis  omnino  non  adaptare  posses  x).  Feli- 
cissimum igitur  consilium,  terminos  craniorum  hu- 
manorum anticos,  uti  a natura  formati  apparent, 
schemate  e tribus  lineis  composito  comparandi  Blu- 
menbachii  proprie  est.  Cui  vero  antliropologo 
summo,  quod  admodum  dolendum,  non  placuit,  rem 
ulterius  persequi j quod  igitur  faciendi  utilitatemque 
illius  normae  in  animalium  quoque  craniis  compa- 
randis demonstrandi  periculum  hic  faciemus.  In 


')  Quod  persuasura  erit  Li.  Bo.,  si  ipsum  Durbiu  opus 
evolvere  voluerit,  inscriptum:  ^erin  ftttb  bcgttffett 

rncr  bftcf)cr  »on  mcnfd)lid)er  qjroportton  Jbitrdj  2Ubrcd)= 
tcn  Surcr  ron  Olurenbcvg  evfmtbctt  unt>  befdjribcrt  |ju 
nui?  nflctt  bcttcn|  fo  su  bifer  funfi-Iieb  traget».  SOt.25. a?-€  23tij. 

— Eadem  qua  Blumbivbach  editione  usi  sumus;  in 
pagina  Eij.  b,  quam  Biumenbach  laudat,  figuram,  in 
pag.  vero  D.VI.  b seq.  descriptionem  ejus  invenies. 

quo  primigeniis  lineis  Durerianis  uti  non  possu- 
mus, sed  novas  quasdam  exhibere  necessario  debe- 
mus. Quoniam  hinc  Durero  neque  consilium  ne- 
que perfectio  hujus  methodi  debeatur,  libenter  certo 
in  ea  denominanda  artifex  summus  antbropologo 
summo  cedet,  neque  aegre  feret,  si  haec  norma  more 
solito  ab  inventore  „nonna  facialis  Blumenbachii” 
nominabitur  (uti  normam  verticalem  Bl.  jam  ha- 
bemus) x). 

Determinatio  linearum  nasalis  et  maxillaris  satis 
facilis  est,  ea  lineae  frontalis  difficultatibus  maximis 
premeretur.  Linea  nasalis  a radice  nasi  ad  medium 
limbum  alveolarem  maxillae  superioris  ducatur,  plane 
eodem  modo,  quo  a Josephio  (Sinat.  t>.  ©dugefljiere. 
Vol.I.)  ducitur* 2);  linea  maxillaris  ab  hoc  puncto  ad 


‘)  Quum  haec  denominatio,  quam  proponere  audeo,  a 
nemine  intellecta  esset,  in  fronte  hujus  libelli  paginis- 
que antecedentibus  denominatione  „ norma  Dureriana" 
uti  coactus  eram. 

2)  In  quatuor  tabulae  III.  figuris.  Videtur  Josephi  illud 
normae  Camverianae  vitium,  quod  singulas  termini 
capitis  antici  partes  non  discernat,  bene  perspexisse, 
ideoque,  frontis  et  partis  maxillaris  comparationem  de- 
sperans, lineam  facialem  ita  mutatam  exhibuisse,  quae 
quidem  talis  mediam  solummodo  faciei  partem  compa- 
rat. Cujus  vero  mutationis  in  ipso  libro  (p.  115,  16.) 
nos  minime  commonefacit. 

Aptius  quidem  esset,  lineam  mediae  faciei  parti  com- 
parandae inservientem  usque  ad  spinam  nasalem  ante- 
riorem modo  ducere,  quoniam  pars  hanc  inter  et  lim- 
bum alveolarem  maxillae  superioris  aita  jam  ad  partem 
maxillarem  pertinet;  inde  vero  in  ducenda  linea  maxil- 
lari difficultates  nascerentur;  si  enim  hanc  a spina  na- 
sali ad  limbum  alveolarem  ducere  velles,  haec  distan- 
tia in  plurimis  capitibus  osseis  nimis  brevis  esset,  quin 
levissima  in  ducenda  linea  vacillatio  differentias  maxi- 
mas efficeret;  sin  a spina  nasali  ad  medium  mentum. 


medium  mentum  (accuratius:  ad  medium  labium  ex- 
ternum marginis  inferioris  corporis  ossis  maxillaris 
inferioris).  Quod  vero  lineam  frontalem  attinet,  con- 
fiteor, me  praeter  locum  conjunctionis  ossis  frontis 
cum  radice  nasi  alterum  quoddam  punctum  fixum, 
quod  determinandae  lineae  illi  convenienter  inservire 
posset,  investigare  non  potuisse,  qupniam  convexitas 
frontis  sine  termino  distincto  in  verticis  convexitatem 
transeat;  neque  melius  quidquam  suadere  possum, 
quam  ut  linea  frontalis  in  quovis  cranio  secundum 
oculorum  arbitrium  ducatur,  talis  igitur,  quae  curva- 
turae frontis  (et  imprimis  partis  ejus  inferioris  et  an- 
teriqris)  optime  respondere  videatur;  in  quo  quidem 
facile  aliquis  consuetudinem  nancisci  potest.  Ingenue 
fateor,  hac  determinatione  admodum  incerta  et  vacil- 
lante utilitatem  lineae  frontalis  valde  imminui;  cui 
vero  haec  ratio  gravior  videatur,  melius  faciet,  si 


maxillam  superiorem  fere  praetermitteres;  sin  denique 
a limbo  alveolari  maxillae  superioris  (vel  inferioris)  ad 
mentum,  pars  inter  spinam  nasalem  et  limbum  illum 
omnino  praetermitteretur,  cujus  tamen  directio  et  ma- 
jor minorve  longitudo  in  quibusdam  craniis  gravia  to- 
tius habitus  lineamenta  esse  possunt.  Aptius  igitur 
videtur,  lineam  nasalem  cum  Josefhio  ducere,  eique 
tunc  in  limbo  alveolari  max.  sup.  lineam  maxillarem 
subjungere.  (Aptissimum  sane  esset,  praecipue  in  ani- 
malium craniis,  quomodo  pars  maxillaris  se  haberet, 
triangulo  comparare,  cujus  latus  primum  a 'spina  nasali 
ad  medium  mentum  tenderet  (cujus  simul  lineae  decli- 
natio a verticali  indicanda  esset),  latus  secundum  per 
spinam  nasalem  et  medium  limbum  alveolarem  maxil- 
lae superioris,  latus  denique  tertium  per  medium  men- 
tum et  limbum  alveolarem  maxillae  inferioris  ducendum 
esset.  At  hanc  methodum  proponere  non  ausi  sumus, 
timentes,  ne  viros  considerationibus  mathematicis  minus 
assuetos  et  amicos  deterreremus.) 


normae  frontem  comparanti  omnino  renuntians  in 
linea  nasali  JosEPHlANA  nostraque  maxillari  acquie- 
scat, quam  si  norma  quadam  frontali  utatur,  qua  sae- 
pius fallatur.  Talis  vero  est  Camperiana;  Campe- 
rtjs  faciliorem  sibi  fecit  rem:  jubet  nempe,  lineam 
rectam,  cujus  alterum  punctum  fixum  medius  limbus 
alveolaris  superior  sit,  versus  frontem  quasi  mitti, 
et  ubi  haec  linea  frontem  tetigerit,  ibi  alterum  pun- 
ctum fixum  esse,  quo  linea  facialis  determinetur.  Sinq 
dubio  autem  alterum  hoc  punctum  fixum  ineptissime 
saepius  electum  erit;  saepius  enim  frons  hoc  vel  illo 
loco  tuberculi  forma  ex  parte  prominet  (et  quidem 
saepissime  in  regione  glabellae,  ubi  haec  protuberan- 
tia sinibus  frontalibus  respondet);  quale  tuberculum 
tangens  linea  CAMPERIANA  curvaturam  frontis  nimis 
secundam  nobis  indicat,  — uti  jam  memoravimus, 
gravissimum  vitium  normae  Camperianae  objectum 
(cf.  p.  21,  VI.).  Quodsi  vero  lineam  frontalem  ad  ocu- 
lorum arbitrium  ducimus,  graviora  certe  hujusmodi 
vitia  facile  vitare  possumus.  Etiam  nostra  quidem 
methodo , ubi  lamellae  externa  et  interna  ossis  fron- 
tis multum  ab  invicem  distant,  paululum  errabimus, 
qui  vero  error  haud  facile  ita  gravis  evadet,  ut  ma- 
gni momenti  esse  possit,  itaque  gravis,  ut  lineae  fron- 
talis nostrae  usum  in  tali  cranio  ideo  omnino  rejiceres, 
uti  Camperianae  lineae  usus  ideo  jure  rejectus  est; 
cf.  p.21,  VI.  et  infra:  Ad  VI.  — Quodsi  fortasse  quis 
illud  punctum,  ubi  sutura  sagittalis  cum  coronaria 
convenit,  alterum  lineae  frontalis  punctum  fixum 
eligere  vellet,  minus  aptum  mihi  videretur,  primum 
quia  saepius  utraque  illarum  suturarum  adeo  concre- 
scit, ut  ne  vestigium  quidem  remaneat,  praecipue 
vero,  quia  inde  minime  certiores  fieremus,  quantum 
jam  ante  hanc  lineam  frontalem  (quae  quasi  chorda 
curvaturae  frontis  esset)  curvatura  frontis  antrorsum 


et  sursum  promineret,  quod  tamen  proprie  nostra 
inleresset  scire. 

Determinatis  hoc  modo  tribus  lineis  normalibus 
propriis  pro  principalibus  Iribus  faciei  partibus , jam, 
quomodo  lineae  horizontales  vel  perpendiculares,  qui- 
buscum  ad  angulos  normales  obtinendos  istarum  line- 
arum normalium  directiones  comparemus,  determi- 
nandae sint,  agitur.  Aptissimum  mihi  videtur  ad  eum 
finem,  crania  hominum  ita. ponere,  uti  in  statu  cor- 
poris erecto  naturali  feruntur  , crania  vero  animalium 
eo  modo,  quo  humanis  optime  respondent,  quod 
aptissime  oculorum  directione  determinari  poterit; 
haec  autem  directio  in  quovis  cranio , ubi  etiam  oculi 
jam  exemti  sint,  directione  orbitarum  facile  determi- 
nari poterit;  omnia  igitur  crania  ita  ponenda  sunt,  ut 
si  oculi  iis  adhuc  inessent , axes  bulborum  horizonta- 
les positi  essent,  ita  enim  hi  axes  in  statu  hominis 
erecto  naturali  directi  sunt.  — Quae  methodus  lineas 
quibus  egemus  horizontales  vel  perpendiculares  de- 
terminandi aptior  mihi  illa  videtur,  qua  Camfer 
usus  est,  qui  nempe  omnia  crania  ita  poni  jubet,  ut 
linea  quaedam  certis  quibusdam  cranii  ipsius  punctis 
determinata  horizontalis,  horizonti  parallela  evadat. 
Quia  vero  ipse  in  nonnullis  craniis  hoc  modo  naturae 
yim  inferre  (jure)  sibi  videtur,  in  ducenda  linea  sua 
horizontali,  in  eligendis  punctis  ejus  fixis,  aliquan- 
tum variat,  et  saepius  plane  eodem  modo  eam  ducit, 
uti  nos  duceremus ; quare  a Blumenbachio  aliisque 
vituperatur,  cf.  p.  23.,  VIII.  1).  Nonnisi  hoc  modo 


r)  Ceterum  etiam  illa  puncta,  quibus  Camfer  ad  determi- 
nandam lineam  suam  horizontalem  artificialem  utitur, 
haud  satis  accurate  electa  et  definita  sunt  et,  si  stricte 
rem  sumis,  non  puncta,  sed  superficies,  quod  "praeci- 
pue de  foramine  auditorio  externo  valet,  cf.  p.  23.,  VIII. 


explicari  potest,  quomodo  Camper  omnesque  alii 
autores,  angulum  facialem  Aethiopum  fere  70°  esse, 
tradere  possint,  quum,  si  stricte  ad  Camperi  ipsius 
praecepta  eum  adaptes,  multo  majorem  sempei'  in- 
venias. Crull,  qui  in  sex  Aethiopum  craniis  in 
BlumenbACIIII  decadibus  prima  et  altera  delineatis 
angulum  facialem  adaptando  Camperi  praecepta  re- 
ligiosissime secutus  est,  pretiosissimas  Blumenbachii 
icones  injuste  ideo  vituperat  (1.  1.  p.  20.  anno- 
tat. (s)). 

Satis  indifferens  videtur,  utrum  cum  horizon- 
talibus an  cum  perpendicularibus  normales  nostras 
lineas  comparemus  x),  et  quum  Camper  lineam  ho- 
rizontalem ad  comparandum  elegerit,  in  hoc  eum 
convenienter  sequemur *  2 3).  Duas  igitur  lineas  hori- 
zontales ducerem  *■),  alteram  per  radicem  nasi,  alte- 
ram per  limbum  alveolarem  maxillae  superioris; 
et  tunc  angulos  faciales  his  duabus  lineis  convenien- 
tibus cum  facialibus  (normalibus)  tribus  efformatos 
indicarem;  indicarem  igitur,  quot  gradibus  lineae 
frontalis  et  nasalis  supra  horizontalem  assurgerent,  et 
quot  gradibus  linea  maxillaris  infra  horizontalem 
descenderet. 


*)  Quodammodo,  sl  vis,  naturae  convenientior  adeo  est 
comparatio  cum  lineis  horizontalibus;  etenim  si  cum 
lineis  perpendicularibus  comparamus,  proprie  non  bn- 
gulos  faciales  ipsos  sed  complementa  eorum  ad  angulbm 
rectum,  igitur  ad  magnitudinem  hac  ratione  arbitrariam, 
obtinemus;  et  nimis  magna  quoque  et  praeternaturalis 
numerorum  differentia  inde  oriretur. 

2)  Josephi  (1.  1.)  lineam  suam  facialem  (nasalem)  cum  per- 
pendiculari comparat. 

3)  Etsi  proprie  una  modo  opus  esset,  nonnullis  tamen, 
duas  habere , commodius  erit. 


Atque  ita  omnia  ad  adhibendam  normam  no- 
stram facialem  necessaria  tradidimus.  Ut  autem 
exemplis  nonnullis,  quae  omnes  anthropologi  ad 
manum  nabeant,  demonstremus,  qualis  descriptio 
craniorum  secundum  hanc  methodum  sese  praebeat, 
tria  Aethiopum  crania  in  Blumenbachii  Decadibus 
delineata  ita  describamus.  Ac  primum  quidem  ca- 
put Aethiopissae  in  tab.  nona  Dec.  II.  depictum  1 ). 
Angulus  frontalis  circiter  80°,  angui,  nasalis  = 66°, 
ang.  maxillaris  = 75°.  [Angulus  Camperi,  si  linea 
horizontalis  secundum  methodum  (auctorum)  no- 
stram (-que),  cf.  p.3T),  -31.,  ducitur,  = 72°]. 

Cranium  „ Aethiopis  Imi”  (Dec.  I.  tab.  VI.)  has 
praebet  rationes : Ang.  fronlal.  circiter  84°,  Ang.  na- 
sal/=±  63°,  Ang.  maxillar.  = 82°.  (Angui.  Camperi 
secundum  methodum  emendatam  = 72°. ) 

Cranium  „Aethiopis  2di”  (Deci  I.  tab.  VII.) : A. 
frontal.  circita*  77°,  A.  nasal.  = 66°,  A.  maxillar. 
= 79°.  (Ang.  Camperi  sec.  metli.  ernend.  = 73°) 2). 


■*)  Quod  etiam  in  libro:  Gen.  hum.  var.  nat.  Tab. I.  £g. 3., 
Tab. II.  fig.  5. , etsi  aliter  positum,  exhibitum  est. 

2)  Ne  quis  miretur,  in  hac  descriptione  angulos  frontales 
ita  magnos  indicari,  dum  anguli  facialis  Camperiani 
numeri  in  Aethiopibus  circa  70°  varient;  quod  vero 
non  aliter  fieri  potest,  cui  etiam  mox  adsuesceremus ; 
angulus  nasalis  contra  eo  minor  evadit.  Ea  ipsa  de 
methodi  nostrae  virtutibus  est,  docet  enim  nos,  habi- 
tum termini  capitis  antici  in  Aethiopibus  minus  secun- 
' dum  non  tam  fronte  oblique  retrocedente  quam  parti- 
bus nasali  et  maxillari  admodum  prominentibus  effici; 
et  accuratius  modo  tria  capita  a nobis  electa  adspicias 
sis:  solus  Aethiops  secundus  fronte  admodum  oblique 
recedente  praeditus  est,  Aethiops  primhs  vero  et  Aethio- 
pissa tali  frontis  curvatura,  cujus  Europaeum  nullum 
puderet. 


Iam  vero  capita  modo  descripta  paululum  com- 
pares, ut  videas,  quam  diversus  sit  in  iis  totus  ter- 
mini capitis  antici  habitus,  et  quam  parum  de  hac 
diversitate  methodus  Camperiana,  quam  multo 
magis  nostra  methodus  certiorem  te  faciat:  Frons 
in  tribus  illis  capitibus  diversissime  prominet, 
omnium  maxime  in  Aethiope  primo,  omnium  mini- 
me in  Aethiope  secundo ; quare  angulus  frontalis 
in  illo  maximus,  in  hoc  minimus.  Pariter  di- 
verso gradu  mentum  retrocedit,  in  Aethiope  primo 
omnium  minime,  in  Aethiopissa  maxime;  quare  an- 
gulus maxillaris  in  illo  maximus,  in  hac  minimus. 

Media  contra  faciei  pars  in  Aethiope  primo  cetero- 
quin  pulchrius  formato  omnium  tamen  maxime 
oblique  descendit;  etiam  hujus  norma  nostra  te 
commonefacit,  angulus  nasalis  enim  in  hoc  cranio 
minimus.  Camperi  autem  angulus  facialis  in  illa  - 
craniorum  triga  vix  diversitatem  praebet,  et  solum- 
modo in  Aethiopis  secundi  cranio , ipso  eo , quod  mi- 
nime secundum  terminum  capitis  anticum  exhibet, 
uno  gradu  secundior  evadit. 

Sed  jam  gravissima,  quae  Camperianae  normae 
objecta  sunt,  quaeque  sub  II -VI.  (p.  19-22.)  enu- 
meravimus, singula  percenseamus,  aliaque  eorum 
in  nostram  normam  facialem  minus , alia  omnino  non 
quadrare  exemplis  probemus. 

Ad  II.  (V.  p.  19.)  BeumenbAch,  Gen.  lium.  v.  n. 

§.60.  2),  haec  duo  exempla  affert  x):  1)  crania  jas, 

„ Aethiopis  2di”  et  „ Aethiopis  3ii”  ( Dec . I.  tab.VII. 

VIII.),  quibus  probetur,  angulum  Camperi  nonnun- 
quam  in  craniis  ejusdem  gentis  ejusdemque  habitus 


*)  In  Dec.  I.  p.  9-j  tertium  adhuc  exemplum  addit,  de  quo 
vero  judicium  ferre  deficiente  autopsia  nequeo. 

diversissimum  esse;  2)  crania  Aethiopis  „5ti”  Con- 
gensis  et  Sarmatae  Lituani  (Dec.  II.  tab.  XYIII. 
Dec . III.  tab.  XXII.),  quibus  probetur,  angulum 
Camperi  in  craniis  diversorum  populorum  diversi- 
que  habitus  saepius  fere  eundem  esse.  — Atqui  in 
priori  illo  exemplo  angulus  Camperianus  in  Ae- 
thiope 2do  quinque  gradibus  major  (jnveni  eum 
= 73°,  in  Aethiope  3io  = 68°)  praecipue  a glabella 
supra  radicem  nasi  valde  protuberante  et  minus 
certe  a secundiore  partis  nasalis  directione  pendet; 
quodsi  nostra  methodo  uteris,  qua  error  glabella 
effectus  corrigi  potest,  differentias  multo  minores 
invenies:  in  Aethiope  secundo  videlicet  anguli  (uti 
jam  p. 32.  tradidimus)  hi  sunt:  frontalis  circiter  77°, 
nasalis  = 66°;  in  Aethiope  3io:  A.  frontal.  circ.  76°, 
A.  nasal.  = 63°.  — Alterum  exemplum  minus  fe- 
liciter electum  videtur;  uti  enim  Blumenbach  ipse 
ait  (Ded.  It.  p.  14.  Dec.  III.  p.  6.),  duo  illa  crania 
a latere  spectata  mirum  quantum  sibi  similia  sunt, 
quare  norma  Camperiana  non  fallit,  si  in  utroque 
eundem  fere  angulum  indicat;  quae  ut  differentias 
quoque  in  latitudine  cranii  positas,  caput  Aethio- 
pis angustum  et  a lateribus  compressum,  illud  vero 
Sarmatae  quadratum  nobis  indicet,  postulari  minime 
debet,  cf.  p.  18,  19.  I.  Haud  majori  jure  a nostra  me- 
thodo desiderari  debet,  ut  in  tanta  termini  antici  in 
utroque  capite  similitudine  insignes  nobis  differentias 
exhibeat.  (Angulum  CampeRianum  (secundum  me- 
thodum emendatam,  v.  p.  30,31.)  in  Aethiope  Congensi 
— 75°,  in  Sarmata  = 73°  inveni.  Angulos  nostros 
in  Aethiope:  frontalem  circiter  74°,  nasalem  = 71°, 
maxillarem  = 82°;  in  Sarmata:  frontalem  circ.  74°, 
nasalem  = 68°,  maxillarem  = 85°. ) — Sequens 
fortasse  exemplum  illam  Blumenbachii  de  norma 
Camperiana  sententiam,  quae  ipsissima  et  nostra 

est,  simulque  normae  nostrae  prae  Camperiana 
praestantiam  melius  probabit.  Cranium  Talari  Ca- 
sanensis  iu  Blumenb.  Dec.  II.  tab.  II.  exhibitum, 
etsi  ceteroquin  formosissimum,  conformatione  tamen 
partis  maxillaris  ab  aliorum  populoi-um  ad  classem 
Caucasicam  pertinentium  craniis  valde  differt;  maxil- 
la videlicet  inferior  admodum  retrorsum  et  deorsum 
oblique  recedit  (quod  imprimis  brevibus  ejus  parti- 
bus lateralibus  efficitur).  Cujus  nos  angulus  Cam- 
peri  minime  commonefacit  (quem  = 80°  inveni), 
neque  anguli  nostri  frontalis  (circ.  79°)  et  nasalis 
(=  77°)  indicare  possunt,  indicat  autem  angulus 
maxillaris  in  hoc  cranio  multum  solito  minor 

(=73°). 

Ad  III.  (V.  p.  20.)  Linea  Camperi  facialis  in 
plurimis  Quadrupedibus  (Feris,  Ruminantibus,  Gli- 
ribus e.  s.  p. ) frontem  proxime  juxta  radicem  nasi 
tangit,  quia  nulla  frontis  pars  magis  ea  antrorsum 
prominet,  qua  ossa  frontis  cum  ossibus  nasi  conjun- 
guntur. In  quibus  igitur  linea  (et  angulus)  illa  fa- 
cialis plane  eadem  est  (ibenttfcf))  quae  nostra  linea 
(et  angulus)  nasalis  et  quae  linea  facialis  Josephiana 
cf.  p. 27.).  Atqui  infitias  ire  non  possumus,  has  nor- 
mas in  plurimorum  Quadrupedum  craniis  parum 
diverse  se  habere,  vel  potius  differentias  quidem  sa- 
tis graves  exhibere,  non  vero  semper  tales,  quae 
diverso  perfectionis  gradui  animalis  cujusdam  aliun- 
de nobis  noto  respondere  videantur.  (De  quo  ta- 
men cf.  p.  39,  40.).  Etenim  saepius  in  Quadrupedibus 
diversissimi  ordinis  linea  illa  facialis  (nasalis)  eadem 
fere  directione  gaudet;  ita  v,  c.  vix  ejus  discrepan- 
tiam invenio  in  vulpe,  bove,  Georycho  maritimo. 
Si  vero  linea  nostra  frontalis  inde  a puncto1  solito 
fronti  adaptetur,  facilius  differentias  characteristi- 
cas  in  diversis  Quadrupedibus  investigatum  iri  cre- 

do  1 ).  Neque  non  angulus  maxillaris  differentias 
graves  exhibebit. 

Ad IV.  (V.  p.21.)  Videtur  illa  Cuverii  de  cra- 
nio Cetaceorum  animadversio  Delphinos  imprimis 
spectare,  in  quos  optime  sane  quadrat;  nostra  vero 
linea  frontalis  supra  ossa  nasi  bene  adaptari  poterit, 
et  multo  secundior  angulus  noster  frontalis  evadet  2) 
angulo  Camperi  faciali.  Neque  minus  in  ceteris 
Cetaceis  linea  nostra  frontalis  calvariae  facile  adapta- 
bitur. — In  Myrmeeophagarum  craniis  et  noster 
quidem  angulus  frontalis  haud  multo  secundior  in- 
veniretur angulo  Camperiano;  in  quibus  vero  ratio 
partis  cerebralis  ad  facialem  satis  secunda  praecipue 
effici  videtur  longitudine  majore  cerebri:  uti  totum 


')  Nondum  quidem  ausim,  angulum  frontalem  in  tribus 
illis  principalibus  Quadrupedum  ordinibus  ita  compa- 
rare, ut  uni  vel  alteri  eorum  in  universum  majorem 
ininoremve  tribuam,  sed  in  singulo  quovis  horum  or- 
dinum satis  magna  varietas  observari  licet,  v.  c.  in  Ca- 
nibus frons  magis  ac  in  ceteris  omnibus  Feris,  quarum 
mihi  crania  praesto  sunt,  prominet,  et  inter  Canes  in 
C.  familiari  magis  ac  in  C.  Lupo,  in  hoc  magis  ac  in 
C.  Vulpe;  Canes  hac  ratione  (ni  fallor,  Hyaenae,  tunc) 
Ursi,  imprimis  U.  spelaeus,  hos  Feles  ceteraque  genera 
sequuntur.  (Spix  in  Cephalogett.  tab.VI.  non  omnia 
Ferarum  capita  ossea  ibi  depicta  exacte  in  eadem  posi- 
tione exhibet,  quorum  ideo  primus  aspectus  hac  ratione 
fallax.) 

9)  Sed  et  hic  quoque,  nisi  interiori  calvariae  superficiei  ad- 
aptetur, nondum  satis  secundus  — confitemur,  propter 
magnam  cerebri  in  parte  inferiore  expansionem,  cerebri 
altitudinem;  neque  non  propter  lamellas  cranii  in  an- 
teriore et  superiore  parte  admodum  distantes  singularem- 
que ossium  calvariae  conformationem:  frons  in  Delphi- 
nis, media  praesertim  parte,  directione  ab  anteriore 
parte  ad  posteriorem  angustissima,  nullusque  vertex  ad- 
est; uti  enim  in  D.  Phocaenae  certe  foetu  fere  maturo 


caput,  ita  et  cavitas  cranii  in  longitudinem  extensa 
est,  cujus  ideo  ambitus  in  parte  anteriore  superiore 
admodum  depressus  est;  cf.  sectionem  verticalem 
exhibitam  in  Spix  Cephalogen.  tab.  VII.  lig.  XVII. 
Atqui  neque  a nostro  angulo  frontali,  neque  a Cam- 
periano  angulo  faciali  postulari  debet,  ut  longitu- 
dinem cavitatis  cranii  indicent. 

Ad  V.  (V.  p.21.)  Etiam  in  Ferarum  plurima- 
rum, Ruminantium  multorum , aliorumque  Quadru- 
pedum crania  illa  CuVERll  annotatio  quadrat,  nam 
in  his  quoque  linea  CAMPERI  facialis  nonnisi  illud 
termini  frontis  antici  punctum  tangit,  quo  frons  cum 
radice  nasi  conjungitur,  ideoque  de  ipsa  fronte  nihil 
sane  nos  docet.  Contra  in  omnibus  his  craniis  angu- 
lus noster  frontalis  bene  efformari  potest  (cf.  quae 
p.  35.  ad  III.  notavimus).  Etiam  in  'Iricheco  solito 
modo  efformari  potest,  etsi  in  hoc  fere  =0°  est,  quia 
frons  horizontali  fere  directione  recedit.  (Angulum 
nasalem  in  cranio  Tricheci  juniore  circiter  49°,  in  se- 
niore quodam  = 45°  invenio.) 

Ad  VI.  (V.  p.  21.)  In  exemplis  illic  propositis 
et  noster  quidem  angulus  frontalis  externae  cranii 
lamellae  adaptatus  nos  fallet,  in  quo  tamen  adhibendo 
graviora  certe  quaedam  vitia  facilius  corrigemus;  in 
Casuario , Numida  v.  c.  lineam  frontalem  infra  mas- 


video,  ossa  frontalia  angusta  in  loco  medio  vix  minima 
parte,  ossa  vero  verticalia  omnino  non  sibi  invicem 
conjunguntor,  quae  inter  utraque  videlicet  ossa  os  in- 
terparietale maximum,  octangulare  adeo  antrorsum  ten- 
dit, ut  nonnisi  angustissima  ossium  frontalium  parte 
a naso  dirimatur.  In  Balaenae  rostratae  specimine  lion- 
nullisque  TVIonodontis  speciminibus  (adultis),  quae  mihi 
praesto  sunt,  similem  certe,  ni  plane  eandem,  ossium 
rationem  invenire  mihi  videor.  Cf.  Meckbl  tSttjt.  t>. 
V«J}I.  21tt«f.  II,  2.  §.  182. 


sam  illam  osseam  accessoriam  ducere  facile  possumus. 
Ceterum  ubi  lamellis  calvariae  valdfe  distantibus  nimis 
lalleremur,  nihil  obstat,  quominus,  uti  CuviER  (1,1. 
p.8.)  lineam  CampeRIANAM,  ita  lineam  nostram  fron- 
talem interiori  calvariae  superficiei  adaptemus.  Etiam 
in  Chelonia  nonnisi  sectione  cranii  verticali  facta  linea 
frontalis  duci  potest. 

' Fuisset  hujus  loci,  magno  mensionum  accurata- 
rum numero  in  diversis  hominum  et  animalium  cra- 
niis utilitatem  normae  facialis  nostrae  (vel  potius 
Blumenbachianae)  et  praestantiam  ejus  prae  Cam- 
PERIANA  ulterius  probare:  cui  vero  labori  nondum 
vacavimus,  quem  itaque  aliis  relinquere  vel  otio  se- 
cundiori reservare  cogimur.  Sed  etiam  dictis  senten- 
tiam nostram  jam  satis  fundasse  nobis  videmur.  Ne 
vero  cui  methodi  nostrae  praestantiam  nimis  magni 
facere  videamur,  haec  addamus: 

Non  fugit  nos,  plura  isti  vitia  gravia  cum  Cam*- 
PERiANA  aliisque  methodis  communia  esse : -primum 
enim  pars  ejus,  norma  frontalis,  ob  arbitrarium 
determinationis  modum  pretii  valde  ambigui  est; 
tum  jam  supra  confessi  sumus,  etiam  linearum  no- 
strarum nasalis  et  maxillaris  determinationem  haud 
perfecte  aptam  esse;  tertium  externo  cranio  norma 
nostra  adaptatur , quare  conclusiones  in  cranium  in- 
ternum aeque  falsas  partim  praeberet  ac  CAMPERIANA 
norma  r'  deinde  et  noStra  norma  sine  comparatione 
altitudinis  principalium  trium  faciei  (capitis)  partium 
claudicat,  quippe  cujus  altitudinis  mutatione  terminus 
quoque  capitis  cujusdam  anticus  admodum  mutare- 
tur; quod  quidem  vatium  quamlibet  invenires  nor- 
mam facialem  pariter  urgeret;  denicpie  norma  nostra 
melius  quidem  Camperiana  nobis  indicat,  quantum 
singula  quaevis  principalium  trium  termini  capitis 
antici  partium  promineat  vel  retrocedat;  at  aeque 


parum  ideo  in  magnitudinem  relativam  principalium 
trium  capitis  partium  cerlissim^  ~x  ipsa  concludere 
licebit ; facile  enim  in  cranio  quodam  linea  nasalis  v. 
e.  valde  oblique  descendere,  angulus  igitur  nasalis 
minimus  evadere  potest,  sine  amplificatione  partis 
nasalis , sola  maxillari  parte  antrorsum  producta, 
quam  spina  nasalis  anterior  necessario  sequitur;  sem- 
per  tamen  in  tali  casu  nostra  norma  perfectiorem  no- 
bis termini  capitis  antici  imaginem  exhibebit  ac  Cam- 
PERIANA  , et  hanc  quidem  unicam  ejus,  sed  satis  gra- 
vem, virtutem  habeo,  qua  CampeRIANAM  antecellat. 
Multum  abest,  ut  harum  normarum  alterutram  perfe- 
ctionis gradum  in  hominibus  et  animalibus  accurate 
metiri  censeam.  Quodsi  Camper  plurimique  eum  se- 
cuti Camperiana  nor  ma  ad  talem  quendam  scopum  usi 
sunt,  abusum  commiserunt  similem  fere  ac  si  quis  ba- 
rometro  ad  praedicendam  tempestatem  uti  vellet.  Non- 
nisi e divdrsa  magnitudine  relativa  singulorum  capitis 
organorum  et  imprimis  principalium  trium  capitis 
partium  satis  certo  in  perfectionis  gradum  animalis, 
cujusdam  concludere  liceret;  multum  vero  abest,  ut 
haec  magnitudo  relativa  in  termino  capitis  antico  sem- 
per  accurate  patefiat;  fieri  potest,  ut  v.  c.  in  animale 
quodam  ceteroquin  perfectiore  anterior  cerebri  pars 
minus  antrorsum  fornicata  sit  et  promineat,  et  ut  hic 
defectus  aliis  quibusdam  cerebri  dimensionibus  com- 
pensetur (uti  e.  g.  in  Myrmecophagis,  cf.  p.  36.).  Con- 
formatio igitur  termini  capitis  antici  semper  quidem 
magis  minus  ve  evolutioni  principalium  capitis  par- 
tium, et  hinc  perfectionis  gradui  animalis  cujusdam 
respondebit,  minime  vero  semper  accurate ; quodsi 
igitur  ob  majorem  facilitatem  et  commoditatem  Cam- 
PERIANA  norma  vel  nostra  ad  efficiendas  in  perfectio- 
nis gradum  diversorum  animantium  conclusiones  uti 
volumus,  saltem  perspiciamus  necesse  est,  nos  in- 


strumento  aci  metiendum  incertissimo  et  ancipitissimo 
uti,  cujus  mensiones  veritati  modo  appropinquent; 
neque  mirari  debemus,  si  in  animale  quodam  ali- 
quanto perfectiore  angulus  Camperi  vel  nostrorum 
angulorum  unus  aut  alter  minus  secundus,  vel  in 
alio  quodam  minus  pei'fecto  secundior  evaserit;  sem- 
per  tamen  et  in  hoc  usu  nostra  methodus  propius  ad 
veritatem  accedet  quam  Camperiana;  utraque  vero 
illa  multo  hac  ratione  utilior  Cuverii  norma  est, 
quamvis  et  haec  veritatem  non  semper  omnino  asse- 
quitur (cf.  p. 4.);  cui  nonnisi  majore  facilitate  nume-  ] 
rorumque  definitorum  virtute  Camperiana  methodus 
et  nostra  quodammodo  aemulari  possunt.  — Cete- 
rum,  neminem  ob  modo  dicta  adeo  in  contrarias  par-  j 
tes  modum  excessurum  esse,  speramus,  ut  in  Cuve- 
RIANA  norma  acquiescens  normarum  facialium  usum  [ 
plane  rejiciat;  sola  termini  capitis  antici  consideratio  ■ 
et  comparatio,  etiamsi  nullam  inde  perfectionis  ani-  f 
mantium  scalam  effingamus , in  se  satis  gravis  et  uti-  j. 
lis  sane  est,  cui  propria  norma  principales  quasdam 
rationes  indicante  consulamus. 


Inter  normas  angulares  et  superficiales  (^ladjeti* 
2Rormetr)>  ex  utrisque  composita,  medium  locum  tenet 
norma  Spixi ANA  x).  Videtur  Spix  normam  deside- 
rasse, quae,  uti  Cuverii  sectio  totum  nobis  planum 
verticale  medium  cranii  imagine  exhibet,  ita  pluri- 

*)  Cf.  Cephalogen.  p.  46.;  Tab.  I.  Fig.  I.  — In  seriore  op«re: 
Simiar.  et  Vespertil.  Brasil.  spec.  nov.,  p.VIII.  et  p.6y., 
autor  determinationem  normae  suae  ex  parte  mutavit ; 
in  quo  vero  adeo  fluctuat,  adeo  sibi  ipsi  contradicit,  et 
adeo  insuper  obscure  eloquitur,  ut  sententiam  ejus  — 
ingenue  confiteor  — ex  parte  non  intellexerim,  quate- 
nus vero  intellexerim,  consulto  non  respiciam. 

mas  nobis  hujus  plani  rationes  graves  numeris  defi- 
nitis indicaret.  Cui  quidem  proposito  norma  ipsius 
partim  bene  respondet,  quae  hactenus , si  Cuveria- 
nam  (et  normam  verticalem  Blumenbachii)  excepe- 
ris, omnium  quotquot  habemus  facile  gravissima  sit; 
verumtamen  etiam  vitiis  gravibus  urgetur.  Quae 
haec  esse  videntur: 

1.  Maxillam  inferiorem  omnino  excludit  aeque 
ac  Cuverii  norma,  cf.  p.  5. 

2.  Determinatio  lineae  horizontalis , cum  qua  di- 
rectio lineae  facialis  propriae  comparanda  est,  pun- 
ctis quibusdam  fixis  in  cranio  ipso  fit.  Atqui  illud 
quidem  caput,  quod  Spix  delineatum  exhibet,  ita 
formatum  est,  ut  haec  puncta  in  eadem  altitudine 
posita  sint;  multum  autem  abest,  ut  in  omnibus  ho- 
minum, nedum  bestiarum  craniis  pariter  se  habeant; 
jam  inter  Europaeorum  crania  multa  occurrunt  hac 
ratione  deflectentia;  quod  vero  ubi  fit,  ubi  igitur 
linea  horizontalis  artificialis  naturali  non  parallela 
est,  ibi  linea  Spixii  facialis  angulum  nobis  facialem 

a natura  abhorrentem,  vel  justo  majorem  vel  mino-  » 
rem,  indicaret,  nisi  forte  Camperum  imitantes  eli- 
genda puncta  in  cranio  fixa  variaremus  (uti  re  vera 
a Sfixio  in  seriore  opere  ( Nov . spec.  Brasil.)  in  ex- 
plicatione tabularum,  p.  69. , factum  est). 

3.  Illam  lineae  Spixii  facialis  partem , quae  su- 
pra radicem  nasi  ascendit,  ut  lineam  frontalem  con- 
siderare minime  licet  (neque  autor  ita  considerat), 
quippe  cujus  directio  punctis  fixis  a directione  frontis 
minime  pendentibus  determinata  sit.  Potest  frons 
multum  pone  hanc  lineam  recedere  vel  ante  eam 
protuberare,  ut  minime  nos  ejus  certiores  faciat. 
Hac  igitur  ratione  norma  Spixiana,  quae  de  nobi- 
lissima faciei  parte  nos  nihil  docet,  Camperianae 
adeo  postponenda  est. 

4.  Eadem  de  eausa  etiam  „angulus  cerebralis” 
Spixii  (1. 1.  Fig.  I.  u.)  pro  tali  haberi  minime  debet, 
cum  alterum  ejus  crus  punctis  lixis  extra  cavitatem 
cerebralem  positis  determinetur.  Igitur  multum  quo- 
que abest,  ut  hic  angulus  „ cranii  sive  cerebri  ascen- 
sum seu  descensum  indicet,”  uti  vult  a utor. 

5.  De  linea  basilari  Spixii  pars  certe  eorum  va- 
let, quae  supra  (p.  14-16.)  in  Mulderiana  , .linea  con- 
junctionis cranii  et  faciei”  vituperavimus. 

6.  Multum  abest,  ut  illa  figura,  quam  e lineis 
suis  verticali,  basilari,  occipitali  constitui  autor  vult, 
partis  cerebralis  ambitum  recte  designet,  uti- cuivis 
librum  illum  evolventi  primo  statim  intuitu  patebit. 

7.  Tota  Spixii  norma  valde  composita  et  diffi- 
cilis adhibitu  est. 

Ex  argumentis  allatis  etiam  haec  norma  haud 
commendabilis  videtur,  et  plura  rectioraque  investi- 
gari posse  credo,  si  lineae  faciales  a nobis  commen- 
datae adhibeantur  (e  quibus  linea  nasalis  a faciali 
SpixII  linea  non  differt)  et  praeterea,  quod  jam 
supra  (p.  38)  monuimus,  altitudo  et,  si  interest,  lon- 
gitudo quoque  diversarum  capitis  partium  aliis 
quibusdam  mensionibus  vel  aestimationibus  com- 
parentur. 


Omnes  quas  hucusque  recensuimus  normae  craJ 
nioscopicae  in  plano  cranii  verticali  medio  versan- 
tur. Atqui  sumamus  etiam,  eas  ad  bene  designan- 
dum hoc  planum  sufficere,  quod  non  crederem, 
aliae  tamen  quoque  cranii  sectiones  satis  graves 
videntur,  quas  per  animalium  seriem  considerando 
comparemus.  Qua  ratione  sectio  cranii  perpendi- 
cularis transversa  (i.  e.  in  maxima  cranii  diametro 
perpendicularis)  jam  a Cuverio,  1.1.  p.  11.,  com- 
mendatur, qui  vero  accurate  non  tradit,  quam  pro- 


cui  ab  anteriore  vel  posteriore  parte  haec  sectio 
facienda  sit. — Eadem  ratione  alius  quoque  cranii 
interni  aspectus  commendabilis  videtur,  ille  scilicet, 
quem  obtinemus,  si  cranium  more  in  cadaverum 
sectionibus  solito  aperimus  et  partes  molles  remo’ 
vernus.  Hoc  nimirum  aspectu  non  solum  longitu- 
dinem, sed  praecipue  etiam  latitudinem  cavitatis 
cranii  (ejusque  parietum),  quomodo  in  anteriore, 
in  media,  in  posteriore  parte  se  habeat,  porro  locum 
pro  lobis  cerebri  anterioribus,  mediis,  posterioribus 
et  pro  cerebello  optime  dijudicare  possumus,  melius 
adeo  ac  norma  verticali  BLUMENBACHII,  quum  neque 
sinibus  frontalibus  neque  in  genere  distantia  lamel- 
larum cranii  fallamur.  Cetera,  quae  in  norma  ver- 
ticali -Blumenbachii  adhuc  cernuntur,  maximam 
certe  partem  et  in  hunc  aspectum  trahi  possunt, 
directio  nempe  maxillarum  ossiumque  nasi  et  con- 
formatio arcus  zygomatici;  convexitas  quidem  fron- 
tis in  hoc  aspectu  dijudicari  non  potest,  quam  vero 
universe,  si  superne  caput  spectas,  minus  recte  diju- 
dicabis quam  si  a latere.  Videtur  igitur  hic  aspectus 
cum  magnis  normae  verticalis  Blumenbachii  virtu- 
tibus alias  quasdam  aeque  graves  conjungere. 


Quum  jam  supra  (p.  4)  de  aspectuum  corporeo- 
rum s.  perspectivorum  praestantia  elocuti  simus,  et 
quum  modo  prolatis  aspectum  cranii  normae  Blu- 
menbachii verticali  certe  simillimum  commenda- 
verimus, ulterius  hanc  laudare  supervacaneum  esset. 
Quae  methodus  ingeniosissime  profecto  excogitata 
est,  et  si  quadam  de  causa  caput  osseum  quoddam 
dissecare  nolumus,  totius  capitis  imaginem,  quam 
solus  aspectus  lateralis  nonnisi  imperfectam  exhibet, 

4*. 


aptissirae  perficiet.  1 ) Cave  tantum  obliviscaris, 
considerationem  quoque  et  descriptionem  comparan- 
tem craniorum  ab  anteriore  parte  (fortasse  etiam  a 
posteriore  et  inferiore)  spectandorum  aeque  fere 
graves. et  necessarias  esse. 


Facile  quis  illa  Blumenbachii  ( Dec . I.  p.  9.) 
sententia,  „et  in  hac  historiae  naturalis  parte  ut” 
„in  reliquis  naturalem  quam  vocant  methodum” 

,, — — artificiali praeferendam”,  eo  induci 

posset,  ut  omnes  normas  cranioscopicas  artificiales 
(imprimis  igitur  normas  angulares)  omnino  rejice- 
ret; monendum  vero  est,  methodi  naturalis  prae 
artificiali  pi'aestantiam  nonnisi  illic  maximam  esse, 
ubi  (ut  in  zoologia  v.  c.,  botanice,  mineralogia)  cor- 
porum, quae  pi’imo  intuitu  diversa  magis  quam  si- 
milia' appareant,  similitudines  investigare,  eaque  in- 
de in  minora  majoraque  sensim  agmina  congregare 
intersit:  ubi  vero,  ut  in  cranioscopia,  corpora  ma- 
gis similia  quam  diversa  notis  certis  discernere  et 
segregare  cupiamus,  ibi  artificialem  methodum  ni 
majoris  ejusdem  certe  pretii  esse  ac  naturalem.  In 
describendis  igitur  craniis  quibusdam  singulis  (quod 
a B L u mbnb  A en  i o in  Decadibus  felicissime  factum  est) 
naturalem  methodum,  in  comparandis  craniis  per 
magnam  quandam  animalium  seriem  methodum  ar- 
tificialem utiliorem  habebis.  Illius  normarum  ar- 
tificialium virtutis,  quod  numeros  definitos  nobis 
exhibent,  jam  supra  (p.  10.)  commonefecimus.  — Qua- 
re optandum  fortasse,  ut  plures  adhuc  normae  ar- 


•)  Quomodo  accuratissime  adhiberi  possit,  v.  in  Wikde- 
mannh  1.  1.  p.  2'i. 


tificiales  inveniantur,  quum  inventae  scopo  cranio- 
scopico  nondum  sufficei'e  videantur,  et  tales  praeser- 
tim normae  artificiales  adhuc  desiderentur,  quibus 
conformatio  diversarum  capitis  partium  ad  directio- 
nem horizontalem,  Uti  inventis  ad  verticalem,  com- 
paretur; sed  etiam  cavendum,  ne  levium  et  futi- 
lium normarum  mole  scientia  magis  oneretur  quam 
amplificetur. 

ex  decreto 

scendi,  cujusque  directorem  111.  Bellermann  cete- 

ta semper  memoria  tenebo,  imprimis  Cei.  Fischer, 

et  in  Gymnasio  professorem,  qui  primus  scientiarum 
naturalium  amorem  in  me  excitabat  animumque  ju- 
venis imperitum  „nil  admirari”  docebat. 

D.  XXIV.  m.  Martii  A.  MDCCCXX1.  a Maga. 
Lichtenstein  t.  t.  fasces  academicos  tenente  civium 

micorum, ab  111.  Rudolphi,  t.  t.  Decano,  in  medi- 
cinae studiosorum  numerum  iterum  receptus. 


Cura  priore  illo  tempore,  tum  his  posteriori- 
bus annis,  liis  interfui  lectionibus:  Cei.  Fichte  jun. 
cie  logica;  Beati  F.  A.  Wolf  de  Ciceronis  Tusculanis 
disputationibus;  Cei.  Schmidt  de  Horatii  arte  poetica 

mour  de  Popii  carminibus;  Cei.  Fischer  de  physi- 

staedt  de  chemia  analytica;  Cei.  Weiss  de  mine- 
ralogia  et  de  geognosia;  111.  Link  de  botanice,  de 
cryptophytis,  de  chemia  medica  et  de  pharmacologia ; 
Cei.  Hayne  de  botanice  et  de  plantis  ofticinalibus; 
Magn.  Lichtenstein  de  zoologia;  111.  Knape  de 
osteologia,  syndesmologia,  splanchnologia;  111.  Ru- 
dolphi  de  encyclopaedia  et  metliodologia  medica, 
de  anatomia  corporis  sani,  de  physiologia,  de  afla- 
tojnia  comparata  et  pathologica,  de  organis  sensuum, 
de'  dentibus,  de  foetu  et  de  entozois;  Cei.  Schlemm 
lectionibus  repetitoriis  de  anatomia,  de  angiologia 
et  neurologia;  Cei.  Hecker  de  pathologia  generali; 
Cei.  Wagner  de  pathologia,  materia  medica,  thera- 
pia generalibus  et  de  morbis  oculorum;  111.  Horn  de 
pathologia  speciali  et  de  morbis  mentis;  Perill.  C.  G. 
Hufeland  de  therapiae  specialis  nonnullis  partibus; 
Cei.  NAUMANN  de  morbis  imi  ventris;  111.  Rust  de 
chirurgia;  Cei.  Jungken  de  aciurgia,  de  acologia,  de 
morbis  oculorum;  Cei.  Kluge  de  arte  obstetricia. 
Artem  cadavera  secandi  tradiderunt  mihi  111.  Knape 
et  111.  Rudolphi;  ad  praxin  medicam  exercendam 
a viris  Perill.  Hufeland,  Cei.  Osann,  Cei.  Busse, 
Cei.  Neumann  et  Gen.  de  Stosch,  ad  praxin  chi- 
rurgicam a viris  Gen.  de  Graefe  et  111.  Rust,  ad 
praxin  obstetriciam  neque  non  ad  praxin  morborum 

Iam  vero,  tentamine  et  examine  rigoroso  coram 
Gratioso  Medicorum  Ordine  absolutis , spero  fore 
ut  dissertatione  thesibusque  publice  defensis  summi  in 
medicina  et  chirurgia  honores  in  me  rite  conferantur. 


Theses  defendendae. 


Specierum  venatio  historiae  naturali  plus  profeci» 
quam  nocuit 

Sunt  certi  inter  animalia  et  vegetabilia  limites. 

Crystallos  geminos  et  monstra  animalium  composita 
summa  intercedit  analogia. 

Nervus  olfactorius  e numero  nervorum  delendus. 


In  Impetiginibus  aeque  parum  ac  in  Cryptophytis 
species  discernere  possumus. 

Gonorrhoea  et  fluor  albus  nunquam  morbi  syphilitici. 

Methodos  attractoriam  et  revulsoriam  nonnisi  sub- 
jective discernimus. 

Ophthalmoblennorrhoea  gonorrhoica  et  Ophthalmia 
Aegyptiaca  unus  idemque  morbus. 

„Gangraena”  terminus  supervacaneus. 

Eadem  est  ratio  inter  rheumatismum  et  arthritidem 
ac  inter  calarrhum  et  phtliisin  pituitosam. 

Non  solum  incitatio,  sed  etiam  incitabilitas  quovis  in- 
citamento non  gradu  solum  sed  specifice  mutatur. 


Sensibilitas  et  irritabilitas  in  infante  minus  evolutae.  % 


